J E G Y Z Ő K Ö N Y V

Készült:   Dunaújváros Megyei Jogú Város Közgyűlésének 2005. november 10-ei üléséről.
              
Az ülés helye: Dunaújváros Megyei Jogú Város Közgyűlésének ülésterme
 
Jelen vannak:

1.	Dr. Kálmán András
2.	Almási Zsolt
3.	Barányi Albert
4.	Cserna Gábor
5.	Cserni Béla
6.	Dávid Béla
7.	Dr. Dorkota Lajos
8.	Hosszú János
9.	Jakab Sándor
10.	Dr. Kántor Károly
11.	Kerekes Judit
12.	Kismoni László
13.	Kiss András
14.	Dr. Kovács Pálné
15.	Ladányi Béla
16.	Pintér Attila
17.	Pochner László
18.	Dr. Ragó Pál
19.	Rohonczi Sándor
20.	Selyem József
21.	Dr. Skaliczki Andrea
22.	Somogyi György
23.	Szántó Péter
24.	Szekeres György
25.	Tóth Kálmán                             képviselők      

Igazoltan távol:

1.	Kecskés Rózsa
2.	Nagy Anikó			    képviselők

Tanácskozási joggal meghívottak közül megjelent:

Dr. Tóth István                                  címzetes főjegyző
Dr. Hőnigh Magdolna                       aljegyző
Berzlánovits Mátyás                         a városüzemeltetési és fejlesztési iroda 
                                                         vezetője
Bojtorné Nagy Katalin                      a szociális és egészségügyi iroda vezetője
Dr. Deák Mária                                 az oktatási és kulturális iroda vezetője
Kálmán István                                  a szervezési és jogi iroda vezetője
Dr. Kresák Ilona                               a közigazgatási iroda vezetője
Horváth László                                 a pénzügyi és vagyonkezelési iroda
                                                         vezetője
Szabó Imre                                      az építésügyi és környezetvédelmi iroda
                                                         vezetője
Takács Csaba                                  az ifjúsági és sport iroda vezetője
Tóthné Záhorszky Margit                 a személyügyi és gondnoksági iroda ve-
                                                         zetője

Dr. Kálmán András polgármester köszöntötte a testületi tagokat, valamint a meghívottakat és az ülést megnyitotta.

Megállapította, hogy a megválasztott 27 képviselő közül megjelent 25 fő, így a testület határozatképes.

Dr. Kálmán András polgármester:

Tisztelt Közgyűlés!

Képviselőtársaim az ülés elején megkapták Dunaújváros Megyei Jogú Város Helyi Választási Bizottsága 4/2005. (XI.4.) számú határozatát, mely határozat Almási Zsolt képviselői mandátumáról döntött. 

Felkérem Dr. Bakos Károlyt a választási bizottság elnökét, hogy adja át a megbízólevelet Almási Zsoltnak. 

Dr. Bakos Károly, a választási bizottsága átadta Almási Zsoltnak a megbízólevelet.

Dr. Kálmán András polgármester:

Kérem Önöket álljanak fel, továbbá kérem Almási Zsoltot, hogy az eskü szövegét utánam mondva, tegye le az esküt.

“Én ... esküszöm, hogy hazámhoz, a Magyar Köztársasághoz, annak népéhez hű leszek, az Alkotmányt és az alkotmányos jogszabályokat megtartom; az állami és szolgálati titkot megőrzöm; megbízatásomhoz híven, pártatlanul, lelkiismeretesen járok el, és a legjobb tudásom szerint, minden igyekezetemmel Dunaújváros javát szolgálom.”
Az eskütevő meggyőződése szerint. “Isten engem úgy segéljen.”

Almási Zsolt letette az esküt.

Dr. Kálmán András polgármester:

Gratulálok Almási Zsoltnak és kérem kezdje meg mai ülésünkön képviselői munkáját.

A meghívóban feltüntetett napirendek között vannak olyan napirendi pontok, amelyeket az illetékes bizottságok, vagy azok valamelyike nem tárgyalt.
Kérdezem a bizottságok elnökeit, hogy a bizottságok tárgyalták-e a megjelölt napirendi pontokat?

Kérdezem az ügyrendi, igazgatási és jogi bizottság elnökét, hogy a bizottság tárgyalta-e a 3.), 5.), 6.), 8.), 9.), 11.), 12.) sorszámmal jelzett napirendi pontokat?

Dr. Skaliczki Andrea az ügyrendi, igazgatási és jogi bizottság elnöke:

Igen.

Dr. Kálmán András polgármester:

Kérdezem a pénzügyi bizottság elnökét, hogy a bizottság tárgyalta-e a 6.), 7.), 15.), 16.), 17.) sorszámmal jelzett napirendi pontokat?

Pochner László képviselő, a pénzügyi bizottság elnök-helyettese:

Igen.

Dr. Kálmán András polgármester:

Kérdezem a gazdasági bizottság elnökét, hogy a bizottság tárgyalta-e a 11.), 13.) sorszámmal jelzett napirendi pontokat?

Rohonczi Sándor képviselő, a gazdasági bizottság elnöke:

Igen.

Dr. Kálmán András polgármester:

Kérdezem a vagyongazdálkodási bizottság elnökét, hogy a bizottság tárgyalta-e a 11.) sorszámmal jelzett napirendi pontot?

Pintér Attila képviselő, a vagyongazdálkodási bizottság elnöke:

Igen.

Dr. Kálmán András polgármester:

Kérdezem az egészségügyi és szociális bizottság elnökének helyettesét, hogy a bizottság tárgyalta-e a 11.) sorszámmal jelzett napirendi pontot?

Dr. Kovács Pálné képviselő, az egészségügyi bizottság tagja:

Igen.

Dr. Kálmán András polgármester:

Kérdezem a kulturális bizottság elnökét, hogy a bizottság tárgyalta-e a 11.) sorszámmal jelzett napirendi pontot?

Szántó Péter képviselő, a kulturális, kisebbségi és vallásügyi bizottság elnöke:

Igen.

Dr. Kálmán András polgármester:

Tisztelt Képviselőtársaim!

Az ülés elején kiosztásra került egy új napirend, melynek címe “Javaslat a Szent Pantaleon Kórház Közhasznú Társaság Feladatellátási Szerződésének elfogadására”. 
Az ügyrendi, igazgatási és jogi bizottság mai rendkívüli ülésén véleményezte az előterjesztést. Javasolom, hogy a kiküldött napirendi pontok mellett a jelzett előterjesztést is vegye fel 18.) napirendi pontként tárgysorozatába a közgyűlés.
Aki ezzel egyetért, kérem az igen gomb megnyomásával jelezze.

Dr. Kálmán András polgármester szavazást rendelt el, melynek eredményeként megállapította, hogy a közgyűlés Dr. Kálmán András polgármester javaslatát, mely szerint a közgyűlés 18. napirendi pontként tárgyalja meg a “Javaslat a Szent Pantaleon Kórház Közhasznú Társaság Feladatellátási Szerződésének elfogadására” című előterjesztést – mellette szavazott 25 fő (Dr. Kálmán András, Almási Zsolt, Barányi Albert, Cserna Gábor, Cserni Béla, Dávid Béla, Dr. Dorkota Lajos, Hosszú János, Jakab Sándor, Dr. Kántor Károly, Kerekes Judit, Kismoni László, Kiss András, Dr. Kovács Pálné, Ladányi Béla, Pintér Attila, Pochner László, Dr. Ragó Pál, Rohonczi Sándor, Selyem József, Dr. Skaliczki Andrea, Somogyi György, Szántó Péter, Szekeres György, Tóth Kálmán) – elfogadta.

Dr. Kálmán András polgármester:

A kiküldött napirendi pontok tárgyalását teszem fel szavazásra a most elfogadott 18. napirendi ponttal együtt. Aki elfogadja, kérem az igen gomb megnyomásával jelezze.

Dr. Kálmán András polgármester szavazást rendelt el, melynek eredményeként megállapította, hogy a közgyűlés a kiküldött napirendi pontok tárgyalását a 18. napirendi ponttal együtt – mellette szavazott 25 fő (Dr. Kálmán András, Almási Zsolt, Barányi Albert, Cserna Gábor, Cserni Béla, Dávid Béla, Dr. Dorkota Lajos, Hosszú János, Jakab Sándor, Dr. Kántor Károly, Kerekes Judit, Kismoni László, Kiss András, Dr. Kovács Pálné, Ladányi Béla, Pintér Attila, Pochner László, Dr. Ragó Pál, Rohonczi Sándor, Selyem József, Dr. Skaliczki Andrea, Somogyi György, Szántó Péter, Szekeres György, Tóth Kálmán) – elfogadta.

N a p i r e n d :

1.	Tájékoztató a polgármester és a polgármesteri hivatalnak a közgyűlés két ülése közötti időszakban végzett munkájáról, a fontosabb eseményekről és az átruházott hatáskörben hozott polgármesteri határozatokról
Előadó:	a polgármester

2.	Jelentés a lejárt határidejű közgyűlési határozatok végrehajtásáról
Előadó:	a polgármester

3.	Javaslat a Közgyűlés és Szervei Szervezeti és Működési Szabályzatáról szóló – többszörösen módosított és kiegészített 3/1991. (III.19.) KR számú rendelet módosítására
Előadó:	az ügyrendi, igazgatási és jogi bizottság elnöke

4. Javaslat a piacokról és vásárokról szóló, többször módosított 15/2001. (IV.6.) KR számú rendelet módosítására
Előadó:	a gazdasági bizottság elnöke
az ügyrendi, igazgatási és jogi bizottság elnöke
a városüzemeltetési és környezetvédelmi bizottság elnöke
								
5.	Javaslat Dunaújváros Megyei Jogú Város Közgyűlése …/2005. (…..) KR számú rendelete a gyermekek védelméről és a gyámügyi igazgatásról szóló 1997. évi XXXI. tv. helyi végrehajtására alkotott 21/1998. (IV.8.) KR számú rendelet kiegészítésére és módosítására
	Előadó:	az ügyrendi, igazgatási és jogi bizottság elnöke
			az egészségügyi és szociális bizottság elnöke

6.	Javaslat a Jószolgálati Otthon Közalapítvánnyal kötött Közhasznú / Ellátási Szerződés módosítására, valamint a szerződésben foglalt támogatási összeg biztosítására
	Előadó:	az egészségügyi és szociális bizottság elnöke
			a gazdasági bizottság elnöke
			a pénzügyi bizottság elnöke
			az ügyrendi, igazgatási és jogi bizottság elnöke

7.	Javaslat a Bölcsődék Igazgatósága Dunaújváros intézmény létszámcsökkentésével kapcsolatos méltányossági jutalmak elbírálására
	Előadó:	az egészségügyi és szociális bizottság elnöke
			a gazdasági bizottság elnöke
			a pénzügyi bizottság elnöke

8.	Javaslat szavazatszámláló bizottság megválasztására
 	Előadó:	a polgármester

9.	Javaslat társadalmi megbízatású alpolgármester megválasztására
 	Előadó:	a polgármester

10.	Javaslat Dunaújváros Megyei Jogú Város társadalmi megbízatású alpolgármestere tiszteletdíjának megállapítására
	Előadó:	a polgármester

11.	Javaslat a DVG Dunaújvárosi Vagyonkezelő Részvénytársaság tulajdonosi képviselőjének, a Munkásművelődési Központ Kht. felügyelő bizottsági tagjának, valamint a Jószolgálati Otthon Közalapítvány felügyelő bizottsági tagjának megválasztására
 Előadó:	a gazdasági bizottság elnöke
		az ügyrendi, igazgatási és jogi bizottság elnöke
		a vagyongazdálkodási bizottság elnöke
az egészségügyi és szociális bizottság elnöke
a kulturális, kisebbségi és vallásügyi bizottság elnöke

12.	Javaslat külső szakértői bizottsági tagi tisztségről való lemondás tudomásulvételére és új külső szakértői bizottsági tag megválasztására
	Előadó:	az ügyrendi, igazgatási és jogi bizottság elnöke

13.	Javaslat külső szakértői bizottsági tagi tisztségből való visszahívásra és új külső szakértői bizottsági tag megválasztására
	Előadó:	az ügyrendi, igazgatási és jogi bizottság elnöke

14. Javaslat a 2005-2006. évi közmunkaprogramon való indulásra
      Előadó:	az egészségügyi és szociális bizottság elnöke

15. Javaslat a Munkásművelődési Központ Kht. működési támogatásának kiegészítésére
      Előadó:	a polgármester
		
16. Javaslat a Dunaújváros, Balogh Ádám u. 12. szám fszt-jén található helyiség értékesítésére
 Előadó:	a gazdasági bizottság elnöke
		a pénzügyi bizottság elnöke

17. Javaslat pályázati tevékenységhez kapcsolódó közbeszerzési eljárás költségeinek megtérítésére a Dunaújváros és Környéke Közbiztonságáért Közalapítvány részére
 Előadó:	a közbiztonsági bizottság elnöke
a gazdasági bizottság elnöke
		a pénzügyi bizottság elnöke

18. Javaslat a Szent Pantaleon Kórház Közhasznú Társaság Feladatellátási Szerződésének elfogadására
Előadó: az ügyrendi, igazgatási és jogi bizottság elnöke

Dr. Kálmán András polgármester:

Most rátérünk a napirendi pontok tárgyalására.

1.) Tájékoztató a polgármester és a polgármesteri hivatalnak a közgyűlés két ülése közötti időszakban végzett munkájáról, a fontosabb eseményekről és az átruházott hatáskörben hozott polgármesteri határozatokról
	Előadó: a polgármester

Dr. Kálmán András polgármester: 

Kérdezem kérdés, hozzászólás a tájékoztatóval kapcsolatban van-e?
Amennyiben nincs, a napirendet lezárom. A tájékoztatót teszem fel szavazásra. Aki elfogadja, kérem az igen gomb megnyomásával jelezze.

Dr. Kálmán András polgármester szavazást rendelt el, melynek eredményeként megállapította, hogy a közgyűlés a tájékoztatót – mellette szavazott 19 fő (Dr. Kálmán András, Almási Zsolt, Barányi Albert, Dávid Béla, Hosszú János, Jakab Sándor, Kerekes Judit, Kismoni László, Kiss András, Dr. Kovács Pálné, Ladányi Béla, Pintér Attila, Pochner László, Rohonczi Sándor, Selyem József, Dr. Skaliczki Andrea, Szántó Péter, Szekeres György, Tóth Kálmán), ellene szavazott 4 fő (Cserna Gábor, Cserni Béla, Dr. Dorkota Lajos, Dr. Ragó Pál), tartózkodott 2 fő (Dr. Kántor Károly, Somogyi György) – elfogadta.

2.)  Jelentés a lejárt határidejű közgyűlési határozatok végrehajtásáról
Előadó: a polgármester

Dr. Kálmán András polgármester:

Tisztelt Közgyűlés!

A lejárt határidejű határozatokkal kapcsolatos jelentés tárgyalása során csak akkor kell határozatot hozni, ha a közgyűlés a jelentést nem fogadja el, vagy ha a határozat végrehajtási határidejét, vagy a határozat más tartalmi elemeit kívánja módosítani vagy kiegészíteni.
Az előterjesztés két részből áll. Az I. rész a lejárt határidejű határozatokról szóló jelentéseket tartalmazza, a II. rész pedig a jelzett határozat megjelölt pontja hatályon kívül helyezésére, valamint végrehajtási határidők módosítására tesz javaslatot, ezért a határozathozatal kötelező.
Először az előterjesztés I. fejezetét tárgyaljuk meg. Kérdezem ezzel kapcsolatban kérdés, hozzászólás, egyéb javaslat van-e?
Amennyiben nincs, az I. fejezetet teszem fel szavazásra. Aki elfogadja, kérem az igen gomb megnyomásával jelezze.

Dr. Kálmán András polgármester szavazást rendelt el, melynek eredményeként megállapította, hogy a közgyűlés a lejárt határidejű határozatok végrehajtásáról szóló jelentést – mellette szavazott 18 fő (Dr. Kálmán András, Almási Zsolt, Barányi Albert, Cserni Béla, Dávid Béla, Hosszú János, Jakab Sándor, Kerekes Judit, Kismoni László, Dr. Kovács Pálné, Ladányi Béla, Pintér Attila, Rohonczi Sándor, Selyem József, Dr. Skaliczki Andrea, Szántó Péter, Szekeres György, Tóth Kálmán), ellene szavazott 3 fő (Cserna Gábor, Dr. Dorkota Lajos, Dr. Ragó Pál), tartózkodott 4 fő (Dr. Kántor Károly, Kiss András, Pochner László, Somogyi György) – elfogadta.

Dr. Kálmán András polgármester:

A II. fejezetet bocsátom vitára. Kérdezem kérdés, hozzászólás, egyéb javaslat van-e?
Amennyiben nincs, a napirendet lezárom. A határozati javaslatot teszem fel szavazásra. Aki elfogadja, kérem az igen gomb megnyomásával jelezze.

Dr. Kálmán András polgármester szavazást rendelt el, melynek eredményeként megállapította, hogy a közgyűlés – mellette szavazott 17 fő (Dr. Kálmán András, Almási Zsolt, Barányi Albert, Dávid Béla, Hosszú János, Jakab Sándor, Kerekes Judit, Kismoni László, Dr. Kovács Pálné, Ladányi Béla, Pintér Attila, Rohonczi Sándor, Selyem József, Dr. Skaliczki Andrea, Szántó Péter, Szekeres György, Tóth Kálmán), ellene szavazott 5 fő (Cserna Gábor, Cserni Béla, Dr. Dorkota Lajos, Kiss András, Dr. Ragó Pál), tartózkodott 3 fő (Dr. Kántor Károly, Pochner László, Somogyi György) – a következő határozatot hozta.

Dunaújváros Megyei Jogú Város Közgyűlésének 333/2005. (XI.10.) KH. számú határozata

1.	Dunaújváros Megyei Jogú Város Közgyűlése a 113/2005. (IV.14.) KH számú határozat 4.) pontját hatályon kívül helyezi.

2.	Dunaújváros Megyei Jogú Város Közgyűlése a 292/2004. (IX.22.) KH számú határozat végrehajtási határidejét 2005. december 8-ára, a 274/2005. (VII.7.) KH számú határozat végrehajtási határidejét 2005. december 8-ára, a 300/2005. (IX.29.) KH számú határozat végrehajtási határidejét 2005. november 24-ére módosítja.

3.	Dunaújváros Megyei Jogú Város Közgyűlése a jelentés II. részével nem érintett egyéb rendelkezéseit változatlan tartalommal hatályban tartja.

3.) Javaslat a Közgyűlés és Szervei Szervezeti és Működési Szabályzatáról szóló, - többszörösen módosított és kiegészítet 3/1991. (III.19.) KR számú rendelet módosítására és kiegészítésére
Előadó: az ügyrendi, igazgatási és jogi bizottság elnöke

Dr. Kálmán András polgármester:

Tisztelt Közgyűlés!

Az SZMSZ 29.§ (4) bekezdése értelmében az SZMSZ-szel kapcsolatos rendeletek alkotása, módosítása, kiegészítése kötelezően kétfordulós tárgyalást igényel. A közgyűlés 2005. október 27-ei ülésén a 331/2005. (X.27.) KH számú határozatával elfogadta az SZMSZ módosítására irányuló koncepciót. Mai ülésünkön az SZMSZ módosítására vonatkozó rendeletünket alkotjuk meg.

Felkérem az ügyrendi, igazgatási és jogi bizottság elnökét, hogy ismertesse a bizottság véleményét.

Dr. Skaliczki Andrea az ügyrendi, igazgatási és jogi bizottság elnöke:

Az előterjesztés a helyi rendeletnek és a jogszabályoknak megfelelő, Így közgyűlési tárgyalásra alkalmas. Én azt gondolom, hogy mielőtt vitára kerülne sor ezzel kapcsolatban, egy megállapítást azért mindenképpen szeretnék tenni, hogy az alapszabályozás mindenféleképpen az, hogy általánosan nem kerül hatáskör a polgármesterhez mindenfajta felhatalmazás nélkül, az a közgyűlés politikai felelőssége, hogy amikor az egyedi felhatalmazást megadja a polgármester részére, azt milyen tartalommal és mennyire konkrétan teszi meg. Tehát én azt gondolom, hogy az valamennyiünk felelőssége lesz, hogy egyes esetekben nem általánosságban szabad, hogy felhatalmazást adjunk egyes ügyekben, hanem konkrét eljárási cselekményekre. Ez egy nagy szabadság, ezt a szabadságot tartalommal a közgyűlési döntésekkel kell megtölteni.

Dr. Kálmán András polgármester:

Kérdezem kérdés, hozzászólás, egyéb javaslat van-e?
Amennyiben nincs, a napirendet lezárom. A rendelet tervezet módosítását  teszem fel szavazásra. Aki elfogadja, kérem az igen gomb megnyomásával jelezze.

Dr. Kálmán András polgármester szavazást rendelt el, melynek eredményeként megállapította, hogy a közgyűlés – mellette szavazott 16 fő (Dr. Kálmán András, Almási Zsolt, Barányi Albert, Dávid Béla, Hosszú János, Jakab Sándor, Kerekes Judit, Kismoni László, Dr. Kovács Pálné, Pintér Attila, Rohonczi Sándor, Selyem József, Dr. Skaliczki Andrea, Szántó Péter, Szekeres György, Tóth Kálmán), ellene szavazott 8 fő (Cserna Gábor, Cserni Béla, Dr. Dorkota Lajos, Dr. Kántor Károly, Kiss András, Pochner László, Dr. Ragó Pál, Somogyi György), tartózkodott 1 fő (Ladányi Béla) –  megalkotta a Közgyűlés és Szervei Szervezeti és Működési Szabályzatáról szóló 3/1991. (III.19.) KR számú rendelet módosítására vonatkozó 43/2005. (XI.11.) KR számú rendeletét.

dunaújváros megyei jogú város közgyűlése
43/2005. (XI.11.) KR számú rendelet
a Közgyűlés és Szervei Szervezeti és Működési
Szabályzatáról szóló – többszörösen módosított és
kiegészített – 3/1991. (III.19.) KR számú rendelet
(továbbiakban: SZMSZ) módosítására

1.§

Az SZMSZ 16/A.§-a 16/B.§-ra, a 16/B,§-a a 16/C.§-ra módosul és az alábbi 16/A.§-sal egészül ki:

“16/A.§

(1)	A közgyűlés a hatáskörébe tartozó, az SZMSZ-ben, illetve az önkormányzat gazdálkodásának rendjéről szóló helyi rendeletben át nem ruházott hatásköreit kivételesen, egyedi döntéssel a polgármesterre átruházhatja, kivéve az Ötv. 10.§ (1) bekezdésében meghatározott hatásköröket.

(2)	A közgyűlés az SZMSZ-ben szabályozott bizottsági véleményezési kötelezettségtől kivételesen, egyedi döntéssel eltekinthet.”

2.§

E rendelet a kihirdetés napján, 2005. november 11-én lép hatályba.

		Dr. Kálmán András s.k.			   Dr. Tóth István s.k.
		       polgármester				    címzetes főjegyző

4.) Javaslat a piacokról és vásárokról szóló, többször módosított 15/2001. (IV.6.) KR számú rendelet módosítására
Előadó:	a gazdasági bizottság elnöke
               az ügyrendi, igazgatási és jogi bizottság elnöke
               a városüzemeltetési és környezetvédelmi bizottság elnöke

Dr. Kálmán András polgármester:

A napirendi pont tárgyalásánál részt vesz Kovács László úr a DVG Rt. elnök-vezérigazgatója, akinek tanácskozási jogát az SZMSZ 10.§ (3) bekezdése folyamatosan biztosítja.

Kérdezem a napirend előadóit a gazdasági, az ügyrendi, igazgatási és jogi, valamint a városüzemeltetési és környezetvédelmi bizottság elnökét, kívánnak-e szóbeli kiegészítést tenni?

Kérdezem, hogy kérdés, hozzászólás, egyéb javaslat van-e?

Pochner László képviselő:

Annyi észrevételem lenne, hogy mivel ez 2006. január 1-től lép életbe, célszerűnek tartom már a 20 %-os Áfával a bruttó díjakat megállapítani, már csak azért is, mert ha nem, akkor decemberben újra vissza kell ezt hozni és a mellékletet úgy kell módosítani, mert most még ha jól látom 25 %-os Áfával szerepelnek a bruttó díjak a mellékletben.

Barányi Albert képviselő, a városüzemeltetési és környezetvédelmi bizottság elnöke:

Éppen ezért az előterjesztésben a városüzemeltetési bizottság témájánál ha meg tetszenek nézni, akkor abban pontosan az szerepel szó szerint, hogy úgy támogatta a bizottság, hogy a nettó értékeket és az Áfa kulcsot természetesen módosítani kell a véglegest, tehát igaza van Pochner úrnak.

Dr. Kálmán András polgármester:

Mi volt a javaslata a városüzemeltetési bizottságnak?

Barányi Albert képviselő, a városüzemeltetési és környezetvédelmi bizottság elnöke:

Az előterjesztésben is az van, hogy tekintettel a várható Áfa kulcsok módosítására, a nettó árak megállapításával ért egyet a bizottság. Tehát gyakorlatilag a nettó árakat kellene majd az új Áfa kulcsokkal meghirdetni januárig, ami kiszámolható addig. Az a javaslat, hogy a nettó árakat fogadjuk el, az Áfa nélküli árakat.

Dr. Kálmán András polgármester:

Mivel nincs több jelentkező, a napirendet lezárom. Először a városüzemeltetési bizottság módosító indítványát teszem fel szavazásra. Aki ezt a módosító indítványt elfogadja, kérem az igen gomb megnyomásával jelezze.

Dr. Kálmán András polgármester szavazást rendelt el, melynek eredményeként megállapította, hogy a közgyűlés a városüzemeltetési és környezetvédelmi bizottság javaslatát, mely szerint a rendelet tervezet mellékletében már a 20 %-os Áfa szerepeljen – mellette szavazott 24 fő (Dr. Kálmán András, Almási Zsolt, Barányi Albert, Cserna Gábor, Cserni Béla, Dávid Béla, Dr. Dorkota Lajos, Hosszú János, Jakab Sándor, Dr. Kántor Károly, Kerekes Judit, Kismoni László, Kiss András, Dr. Kovács Pálné, Ladányi Béla, Pintér Attila, Pochner László, Dr. Ragó Pál, Rohonczi Sándor, Selyem József, Dr. Skaliczki Andrea, Szántó Péter, Szekeres György, Tóth Kálmán), tartózkodott 1 fő (Somogyi György) – elfogadta 

Dr. Kálmán András polgármester:

Ezek figyelembevételével a rendelet tervezetet teszem fel szavazásra. Aki elfogadja, kérem az igen gomb megnyomásával jelezze.

Dr. Kálmán András polgármester szavazást rendelt el, melynek eredményeként megállapította, hogy a közgyűlés – mellette szavazott 17 fő (Dr. Kálmán András, Almási Zsolt, Barányi Albert, Dávid Béla, Hosszú János, Jakab Sándor, Kerekes Judit, Kismoni László, Dr. Kovács Pálné, Ladányi Béla, Pintér Attila, Rohonczi Sándor, Selyem József, Dr. Skaliczki Andrea, Szántó Péter, Szekeres György, Tóth Kálmán), ellene szavazott 5 fő (Cserna Gábor, Cserni Béla, Dr. Dorkota Lajos, Kiss András, Dr. Ragó Pál), tartózkodott 3 fő (Dr. Kántor Károly, Pochner László, Somogyi György) – megalkotta a piacokról és vásárokról szóló 15/2001. (IV.6.) KR számú rendelet módosítására vonatkozó 44/205. (XI.11.) KR számú rendeletét.

DUNAÚJVÁROS MEGYEI JOGÚ VÁROS KÖZGYŰLÉSE
44/2005. (XI.11.) KR számú rendelete
a piacokról és vásárokról szóló
többszörösen módosított 15/2001. (IV.6.) KR számú rendelet
(továbbiakban: PKR) módosítására

1.§

A PKR melléklete helyébe e rendelet melléklete lép.

2.§

E rendelet 2006. január 1-jén lép hatályba, ezzel egyidejűleg a PKR-t módosító 39/2004. (V.28.) KR számú rendelet 5.§-a hatályát veszti.

        Dr. Kálmán András  s.k.				  Dr. Tóth István  s.k.
                polgármester					   címzetes főjegyző

Melléklet

Élelmiszerpiac (zöldség-gyümölcs piac is) vásártéri helypénzek és bérleti, valamint egyéb díjak
Ft-ban

Sor-	
Megnevezés	
Mennyiségi	
Díjak	
szám		egység	ÁFA nélkül	ÁFÁ-val	
I.	Helypénzek és bérleti díjak				
					
1.	Élelmiszerpiac				
					
1.1.	Asztalbérlet havi díja (80x115)	Ft/db/hó	4.800	5.760	
1.2.	Asztalbérlet napi díja (80x115)	Ft/db/nap	272	326	
1.3.	Ömlesztett árunak kijelölt hely havi díja	Ft/rekesz/hó	10.400	12.480	
1.4.	Ömlesztett árunak kijelölt hely napi díja	Ft/rekesz/nap	600	720	
1.5.	Földről történő árusítás (napi) díja
(asztal mellett elfoglalt plusz terület)	Ft/nap/m2	136	163	
					
2.	Országos Kirakóvásár				
					
2.1.	Vásári bérlethely asztal (80x115)	Ft/db/hó	700	840	
2.2.	Vásári bérlettel nem rendelkezők asztal (80x115)	Ft/db/nap	560	672	
2.3.	Vásári bérlethely sátorhely (2,5 fm mélységig)	Ft/fm/hó	960	1.152	
2.4.	Vásári bérlettel nem rendelkezők sátorhely (2,5 fm mélységig)	Ft/fm/nap	780	936	
2.5.	Vásár alkalmával földről történő árusítás	Ft/m2/nap	780	936	
					
II. 	Tárolási és hirdetési díjak				
					
3.	Élelmiszerpiac				
					
3.1.	Hirdetőfelület (legkisebb méret: 1 m2	Ft/m2/év	6.900	8.280	
					
4.	Gépjárművek helyfoglalása a vásári parkolókban				
					
4.1.	Tehergépjárművek, járműszerelvény	Ft/db/nap	260	312	
4.2.	Személygépkocsi, félpótkocsi, utánfutó	Ft/db/nap	100	120	
4.3.	Motorkerékpár, segédmotor-kerékpár, moped	Ft/db/nap	100	120	
					
5.	Pótdíjak				
					
5.1.	Kijelölt helyen kívüli árusítás	alkalmanként			
5.2.	Tisztaságra vonatkozó előírások figyelmen kívül hagyása 16.§ (2) hulladék, szemét szétszórása	alkalmanként	
alkalmanként és esetenként 2.000,- Ft-tól 5.000,- Ft-ig (bruttó)	
5.3	A piac és kirakó vásár területén tiltott áru árusítása	alkalmanként	terjedő összeg	
5.4.	Az élelmiszerpiaci árusító asztal vagy annak környezetének engedély nélküli megváltoztatása	alkalmanként			
5.5.	Helyfoglalási engedély nélküli árusítás esetén az elfoglalt terület értékének 300%-a számítandó fel. Minden napi díj és egyéb díjak együttes alkalmazásával összevonva.	alkalmanként			

5.) Javaslat Dunaújváros Megyei Jogú Város Közgyűlése .../2005. (........) KR számú rendelete a gyermekek védelméről és a gyámügyi igazgatásról szóló 1997. évi XXXI. tv. helyi végrehajtására alkotott 21/1998. (IV.8.) KR számú rendelet kiegészítésére és módosítására
Előadó:	az ügyrendi, igazgatási és jogi bizottság elnöke
               az egészségügyi és szociális bizottság elnöke
		
Dr. Kálmán András polgármester:

Kérdezem az egészségügyi és szociális bizottság elnökét, kíván-e szóbeli kiegészítést tenni, illetve felkérem az ügyrendi, igazgatási és jogi bizottság elnökét, hogy ismertesse a bizottsági véleményt.

Dr. Skaliczki Andrea az ügyrendi, igazgatási és jogi bizottság elnöke:

Az ügyrendi bizottság közgyűlési tárgyalásra alkalmasnak találta az előterjesztést.

Dr. Kálmán András polgármester:

Kérdezem, hogy kérdés, hozzászólás, egyéb javaslat van-e? Amennyiben nincs, a napirendet lezárom. A rendelet tervezet módosítását teszem fel szavazásra. Aki elfogadja, kérem az igen gomb megnyomásával jelezze.

Dr. Kálmán András polgármester szavazást rendelt el, melynek eredményeként megállapította, hogy a közgyűlés – mellette szavazott 25 fő (Dr. Kálmán András, Almási Zsolt, Barányi Albert, Cserna Gábor, Cserni Béla, Dávid Béla, Dr. Dorkota Lajos, Hosszú János, Jakab Sándor, Dr. Kántor Károly, Kerekes Judit, Kismoni László, Kiss András, Dr. Kovács Pálné, Ladányi Béla, Pintér Attila, Pochner László, Dr. Ragó Pál, Rohonczi Sándor, Selyem József, Dr. Skaliczki Andrea, Somogyi György, Szántó Péter, Szekeres György, Tóth Kálmán) –  megalkotta a gyermekek védelméről és a gyámügyi igazgatásról szóló 1997. évi XXXI. törvény helyi végrehajtására alkotott 21/1998. (IV.8.) KR számú rendelete módosításáról és kiegészítéséről szóló 45/2005. (XI.11.) KR számú rendeletét.

Dunaújváros Megyei Jogú Város Közgyűlése 
45/2005. (XI.11.) KR számú rendelete a gyermekek védelméről és a gyámügyi igazgatásról szóló 1997. évi XXXI. tv. helyi végrehajtására alkotott 21/1998. (IV.8.) KR számú   rendelete (a továbbiakban: Gyer.) kiegészítéséről és módosításáról

1. §

A Gyer. az alábbi 27/A. §-al egészül ki:

“27/A. §

Szociális célú általános iskolai étkeztetésre vonatkozó különös rendelkezések

 (1) A 6/2005. (VI.20.) ICSSZEM-BM-PM együttes rendeletben szabályozott - alsó tagozatos (1-4. osztályos) gyermekek részére biztosított – szociális célú étkeztetést az általános iskolák igazgatóinak intézkedése alapján lehet igénybe venni. Az igazgató, intézkedésének meghozatalakor kikérheti az ifjúságvédelmi felelős, illletve a gyermek(ek) osztályfőnökének véleményét. 

(2) Az igazgató a (3) bekezdésben foglalt sorrend alapján – az egy gyermek után járó havi legfeljebb 2.380 Ft havi összeg, valamint az iskola rendelkezésére álló keretösszeg figyelembe vételével – dönt az igények kielégítéséről. 

(3) Azon gyermekeket nevelő családok - kizárólag dunaújvárosi bejelentett állandó lakóhellyel rendelkező gyermeke(i) - részesíthetők az együttes rendelet alapján étkeztetésben:
a) akik részére Dunaújváros Megyei Jogú Város Önkormányzata rendszeres gyermekvédelmi támogatást folyósít;
b) akik a Gyvt. 148. § (5) bekezdése alapján normatív kedvezményben részesülnek;
c) akik részére Dunaújváros Megyei Jogú Város Önkormányzata a 2005. év folyamán rendkívüli gyermekvédelmi támogatást, illetve a szülő, vagy törvényes képviselő részére szociális ellátást biztosít(ott);
d) az a)-c) pontokban meghatározottakon kívül, akiket egyedülálló szülő, illetve törvényes képviselő nevel, valamint akiknek családjában munkanélküli ellátásban részesülő személy él, továbbá akiknek egyéni rászorultság alapján indokolt az ellátás biztosítása. 

(4) Az igazgató döntésének formaiságára, valamint a döntés ellen, illetve annak elmaradása esetére igénybe vehető jogorvoslatra a Gyvt. 32. § (3) bekezdésében foglaltak az irányadók.

(5) Az általános iskolák az étkeztetésre kapott támogatással Dunaújváros Megyei Jogú Város Pénzügyi és Vagyonkezelési Irodája felé havi bontásban kötelesek elszámolni. A egyes általános iskolák által étkeztetésben részesíthető gyermekek létszámkereteit a (6) bekezdés tartalmazza.

(6) Arany János Általános Iskola (a Kőrösi Cs. Sándor egységgel együtt): 70 fő;
     Gárdonyi Géza Általános Iskola: 60 fő;
     Dózsa György Általános Iskola: 32 fő;
     Szilágyi Erzsébet Általános Iskola: 21 fő;
     Móricz Zsigmond Általános Iskola: 56 fő;
     Petőfi Sándor Általános Iskola: 15 fő;
     Vasvári Pál Általános Iskola: 38 fő;
     Móra Ferenc Általános Iskola: 30 fő;
     Szórád Márton Általános Iskola: 29 fő.”

2. §

A Gyer. 47. § (3) bekezdése helyébe az alábbi rendelkezés lép:

“(3) Dunaújváros Megyei Jogú Város Polgármestere az intézményvezető tájékoztatása alapján intézkedik a térítési díjhátralék behajtásáról a közigazgatási hatósági eljárás és szolgáltatás általános szabályairól szóló 2004. évi CXL. törvény rendelkezései alapján.”

3. §

E rendelet, a kihirdetésének napján 2005. november 11-én lép hatályba, azonban 1. §-ának rendelkezéseit 2005. szeptember 1-jétől 2005. december 31-éig kell alkalmazni. E rendelet hatályba lépésével egyidejűleg hatályát veszti a Gyer.-t módosító 18/2002. (V.17.) KR számú rendelet 21. §-ával megállapított Gyer. 47. § (4) bekezdése.

    Dr. Kálmán András s. k.			           Dr. Tóth István s.k.
            polgármester 				           címzetes főjegyző

6.) Javaslat a Jószolgálati Otthon Közalapítvánnyal kötött Közhasznú/Ellátási Szerződés módosítására,  valamint  a szerződésben foglalt támogatási összeg biztosítására
Előadó:	az egészségügyi és szociális bizottság elnöke
		a gazdasági bizottság elnöke
		a pénzügyi bizottság elnöke
             az ügyrendi, igazgatási és jogi bizottság elnöke

Dr. Kálmán András polgármester:

A napirend tárgyalásához meghívtuk Nics Éva asszonyt, a Jószolgálati Otthon Közalapítvány elnökét, és Szöllősi Zoltán urat, a közalapítvány jogi képviselőjét.
Kérem, biztosítsunk számukra tanácskozási jogot. 

Dr. Kálmán András polgármester szavazást rendelt el, melynek eredményeként megállapította, hogy a közgyűlés a meghívottak részére – mellette szavazott 24 fő (Dr. Kálmán András, Almási Zsolt, Barányi Albert, Cserna Gábor, Cserni Béla, Dávid Béla, Dr. Dorkota Lajos, Hosszú János, Jakab Sándor, Kerekes Judit, Kismoni László, Kiss András, Dr. Kovács Pálné, Ladányi Béla, Pintér Attila, Pochner László, Dr. Ragó Pál, Rohonczi Sándor, Selyem József, Dr. Skaliczki Andrea, Somogyi György, Szántó Péter, Szekeres György, Tóth Kálmán), nem szavazott 1 fő (Dr. Kántor Károly) – tanácskozási jogot biztosított.

Dr. Kálmán András polgármester:

Felhívom a figyelmet, hogy a határozati javaslat 3.) pontjában szereplő felelősi körben “- a határozat végrehajtása előkészítésében való közreműködők” között a pénzügyi és vagyonkezelési iroda vezetője mellett a szervezési és jogi iroda vezetőjét is fel kell tüntetni.

Kérdezem az egészségügyi és szociális, valamint a gazdasági bizottság elnökét, hogy kívánnak-e szóbeli kiegészítést tenni, illetve felkérem a pénzügyi, valamint az ügyrendi, igazgatási és jogi bizottság elnökét, hogy ismertesse a bizottság véleményét.

Dr. Skaliczki Andrea az ügyrendi, igazgatási és jogi bizottság elnöke:

Jogszabályi változás okán a korábban megkötött szerződést mindenképpen szükséges módosítani, a szerződés eredetileg azt tartalmazta, hogy az állami normatívák közvetlenül a közalapítvány veheti igénybe, ugyanakkor most a jogszabály előírja jogszabályváltozás okán, hogy közvetlenül az önkormányzat, mint fenntartó kaphatja meg a normatívát és így juttathatja át a feladatot ellátó szervezet számára. Ezért a szerződés tervezet 2/B. pontja utolsó mondata helyébe az alábbi szöveget kell beiktatni. Az állami normatív támogatás a közalapítványt illeti, lehívása a mindenkori vonatkozó és hatályos jogszabályok alapján történik. Ezzel a módosítással javaslom elfogadásra az előterjesztést.

Pochner László képviselő, a pénzügyi bizottság elnök-helyettese:

A pénzügyi bizottság hétfőn megtárgyalta ezt a napirendi pontot és 4 igen, 2 tartózkodás mellett támogatta a határozati javaslatot.

Dr. Kálmán András polgármester:

Kérdezem kérdés, hozzászólás, egyéb javaslat van-e?

Pochner László képviselő:

Ezt a kérdéskört felvetettem a pénzügyi bizottság ülésén is, itt ugye egyszer szó van arról, hogy az inflációval reálértékre hozzuk a támogatást, nagyon helyes, de itt van szó arról is, hogy a JDP növekmény 50 %-a, ez jelen esetben ugye 2 %-kal is növeljük ezt, miközben itt arról szól a szerződés, hogy a feladatellátás változatlan. Tehát akkor jó lenne, ha bekerülne az, hogy esetleg ezt a pluszt, mert akkor így reálértékben év, mint év többet kap, ami nagyon helyes, az intézmény, illetve az alapítvány, akkor ezt vagy a minőség fejlesztésére fordítsa, vagy az ellátás minőségének fejlesztésére, vagy több ellátottat, vagy valami hasonló, mert így azért elég furcsa, mert nagyon kevés intézményt és alapítványt finanszírozunk úgy, hogy gyakorlatilag év, mint év a reálértéket kell növeljük. Azt gondolom, hogy célszerű lett volna, én akkor elmondtam, mondták, hogy a régi szerződésben is ez volt benne, de attól még a régi szerződés is akkor szerintem rossz volt. Tehát jó lett volna, nekem az a javaslatom, hogy beleépíteni, hogy plusz fejlesztéseket hajtsanak végre, plusz beruházásokat stb.

Szöllősi Zoltán a közalapítvány jogi képviselője:

Pochner képviselő úrnak a megjegyzésére szeretnék válaszolni. Én úgy gondolom, hogy abból kell kiindulni, hogy évekkel ezelőtt, amikor ez a közhasznú ellátási szerződés megszületett, ugyanaz a közgyűlés hagyta jóvá, ugyanezekkel a feltételekkel. A közalapítvány teljesen önálló szervezet, tehát olyan értelemben önálló szervezet, hogy egy önkormányzati intézménnyel nem lehet párhuzamba állítani. Se felújításra, se közalkalmazotti béremelésre, se másmilyen előre nem tervezhető kiadásra az önkormányzat többlet pénzt a közalapítvány részére nem biztosít. Ezt nyilvánvaló egy önkormányzati intézménynél előirányzat módosítással a fenntartó biztosítani tudja, ilyen címen a közalapítvány az önkormányzathoz igénnyel nem fordul. Tehát nyilvánvaló, hogy éppen ezért nem elegendő a normális működés biztosítására az inflációnak a mértékének a biztosítása. Annak idején azért került be a szerződésbe a JDP 2 %-ának a megfelelő évi növekmény.

Dr. Kálmán András polgármester:

Mivel nincs más jelentkező, a napirendet lezárom. Először Pochner képviselő úr módosító indítványát teszem fel szavazásra. Aki elfogadja, kérem az igen gomb megnyomásával jelezze.

Dr. Kálmán András polgármester szavazást rendelt el, melynek eredményeként megállapította, hogy a közgyűlés Pochner László javaslatát, mely szerint a közalapítvány a támogatási növekményt plusz fejlesztésekre, plusz beruházásokra fordítsa – mellette szavazott 11 fő (Almási Zsolt, Cserna Gábor, Cserni Béla, Dr. Dorkota Lajos, Dr. Kántor Károly, Kiss András, Ladányi Béla, Pochner László, Dr. Ragó Pál, Dr. Skaliczki Andrea, Somogyi György), ellene szavazott 4 fő (Dr. Kálmán András, Dr. Kovács Pálné, Szekeres György, Tóth Kálmán), tartózkodott 10 fő (Barányi Albert, Dávid Béla, Hosszú János, Jakab Sándor, Kerekes Judit, Kismoni László, Pintér Attila, Rohonczi Sándor, Selyem József, Szántó Péter) – nem fogadta el.

Dr. Kálmán András polgármester:

Most az ügyrendi, igazgatási és jogi bizottság módosító indítványát teszem fel szavazásra. Aki elfogadja, kérem az igen gomb megnyomásával jelezze.

Dr. Kálmán András polgármester szavazást rendelt el, melynek eredményeként megállapította, hogy a közgyűlés az ügyrendi, igazgatási és jogi bizottság javaslatát, mely szerint a melléklet 2/B. pontja utolsó mondata a következő legyen: Az állami normatív támogatás a közalapítványt illeti, lehívása a mindenkori vonatkozó és hatályos jogszabályok alapján történik. – mellette szavazott 17 fő (Dr. Kálmán András, Almási Zsolt, Barányi Albert, Dávid Béla, Hosszú János, Jakab Sándor, Kerekes Judit, Kismoni László, Dr. Kovács Pálné, Ladányi Béla, Pintér Attila, Rohonczi Sándor, Selyem József, Dr. Skaliczki Andrea, Szántó Péter, Szekeres György, Tóth Kálmán), ellene szavazott 2 fő (Cserna Gábor, Dr. Dorkota Lajos), tartózkodott 6 fő (Cserni Béla, Dr. Kántor Károly, Kiss András, Pochner László, Dr. Ragó Pál, Somogyi György) – elfogadta.

Dr. Kálmán András polgármester:

Ennek figyelembevételével a határozati javaslatot teszem fel szavazásra. Aki elfogadja, kérem az igen gomb megnyomásával jelezze.

Dr. Kálmán András polgármester szavazást rendelt el, melynek eredményeként megállapította, hogy a közgyűlés – mellette szavazott 17 fő (Dr. Kálmán András, Almási Zsolt, Barányi Albert, Dávid Béla, Hosszú János, Jakab Sándor, Kerekes Judit, Kismoni László, Dr. Kovács Pálné, Ladányi Béla, Pintér Attila, Rohonczi Sándor, Selyem József, Dr. Skaliczki Andrea, Szántó Péter, Szekeres György, Tóth Kálmán), ellene szavazott 5 fő (Cserna Gábor, Cserni Béla, Dr. Dorkota Lajos, Kiss András, Dr. Ragó Pál), tartózkodott 3 fő (Dr. Kántor Károly, Pochner László, Somogyi György) – a következő határozatot hozta.

Dunaújváros Megyei Jogú Város Közgyűlésének 334/2005. (XI.10.) KH. számú határozata

1.	Dunaújváros Megyei Jogú Város Közgyűlése elfogadja a Jószolgálati Otthon Közalapítvánnyal kötött Közhasznú / Ellátási Szerződés 4. és 8. pontjának módosítását a határozat mellékletét képező Közhasznú / Ellátási Szerződés 2. számú módosítása szerint azzal, hogy a 2/b. pont utolsó mondata a következő: Az állami normatív támogatás a közalapítványt közvetlenül illeti, lehívása a mindenkor vonatkozó és hatályos jogszabály szerint történik.
Dunaújváros Megyei Jogú Város Közgyűlése kinyilvánítja, hogy a fenti szerződésben foglalt támogatási növekményre vonatkozó szabályozást a 2005. évi támogatási növekmény számításánál már figyelembe kell venni, egyben felhatalmazza a polgármestert, hogy a szerződést írja alá. 

Felelős: 	- a határozat végrehajtásáért:
		a polgármester
- a határozat végrehajtásában való közreműködésért:
a szociális és egészségügyi iroda vezetője
a pénzügyi és vagyonkezelési iroda vezetője
Határidő: 2005. november 18.

2.	Dunaújváros Megyei Jogú Város Közgyűlése 2005. évre vonatkozóan 14.766 E Ft támogatási növekményt biztosít a Jószolgálati Otthon Közalapítvány számára az általános tartalék terhére. 

3.	Dunaújváros Megyei Jogú Város Közgyűlése utasítja a jegyzőt, hogy a 2. pontban foglaltakat a 2005. évi költségvetés soron következő módosításánál vegye figyelembe. 

Felelős: 	- a határozat végrehajtásáért:
		a jegyző
- a határozat végrehajtásában való közreműködésért:
		a pénzügyi bizottság elnöke
		a gazdasági bizottság elnöke
		az ügyrendi, igazgatási és jogi bizottság elnöke
- a határozat végrehajtása előkészítésében való közreműködésért:
a pénzügyi és vagyonkezelési iroda vezetője
a szervezési  és jogi iroda vezetője
Határidő: a 2005. évi költségvetési rendelet soron következő módosításának időpontja

7.) Javaslat a Bölcsődék Igazgatósága Dunaújváros intézmény létszámcsökkentésével kapcsolatos méltányossági jutalmak elbírálására
Előadó:	az egészségügyi és szociális bizottság elnöke
		a gazdasági bizottság elnöke
a pénzügyi bizottság elnöke

Dr. Kálmán András polgármester:

A napirendi pont tárgyalásához meghívtuk Hóbor Gyuláné asszonyt, a Bölcsődék Igazgatóságának igazgatóját.
Kérem, biztosítsunk számára tanácskozási jogot. 

Dr. Kálmán András polgármester szavazást rendelt el, melynek eredményeként megállapította, hogy a közgyűlés Hóbor Gyuláné részére – mellette szavazott 25 fő (Dr. Kálmán András, Almási Zsolt, Barányi Albert, Cserna Gábor, Cserni Béla, Dávid Béla, Dr. Dorkota Lajos, Hosszú János, Jakab Sándor, Dr. Kántor Károly, Kerekes Judit, Kismoni László, Kiss András, Dr. Kovács Pálné, Ladányi Béla, Pintér Attila, Pochner László, Dr. Ragó Pál, Rohonczi Sándor, Selyem József, Dr. Skaliczki Andrea, Somogyi György, Szántó Péter, Szekeres György, Tóth Kálmán) – tanácskozási jogot biztosított.

Dr. Kálmán András polgármester:

Tisztelt Képviselőtársaim!

Felhívom a figyelmet, hogy a határozati javaslat 3.) pontjában szereplő felelősi körben “- a határozat végrehajtása előkészítésében való közreműködők” között a pénzügyi és vagyonkezelési iroda vezetőjét kell feltüntetni a szervezési és jogi iroda vezetője előtt.

A meghívóban az egészségügyi és szociális, a gazdasági és a pénzügyi bizottság került feltüntetésre a napirend előadójaként, az előterjesztésen pedig a polgármester. 
Az előterjesztés a helyes, az illetékes bizottságok csak véleményezték az előterjesztést.

Felhívom Tisztelt Képviselőtársaim figyelmét, hogy az előterjesztés 2.) pontja “A” és “B” változatú döntési alternatívát tartalmaz, melyről külön-külön kell döntenünk.

Kérdezem kérdés, hozzászólás, egyéb javaslat van-e?
Amennyiben nincs, a napirendet lezárom. Először a határozati javaslat 2. pontjának “A” változatát teszem fel szavazásra. Aki elfogadja, kérem az igen gomb megnyomásával jelezze.

Dr. Kálmán András polgármester szavazást rendelt el, melynek eredményeként megállapította, hogy a közgyűlés a határozati javaslat 2. pontjának “A” változatát  – mellette nem szavazott senki, ellene szavazott 3 fő (Almási Zsolt, Kerekes Judit, Szekeres György), tartózkodott 22 fő (Dr. Kálmán András, Barányi Albert, Cserna Gábor, Cserni Béla, Dávid Béla, Dr. Dorkota Lajos, Hosszú János, Jakab Sándor, Dr. Kántor Károly, Kismoni László, Kiss András, Dr. Kovács Pálné, Ladányi Béla, Pintér Attila, Pochner László, Dr. Ragó Pál, Rohonczi Sándor, Selyem József, Dr. Skaliczki Andrea, Somogyi György, Szántó Péter, Tóth Kálmán) – nem fogadta el.

Dr. Kálmán András polgármester:

A 2. pont “B” változatát teszem fel szavazásra. Aki elfogadja, kérem az igen gomb megnyomásával jelezze.

Dr. Kálmán András polgármester szavazást rendelt el, melynek eredményeként megállapította, hogy a közgyűlés a határozati javaslat 2. pontjának “B” változatát – mellette szavazott 25 fő (Dr. Kálmán András, Almási Zsolt, Barányi Albert, Cserna Gábor, Cserni Béla, Dávid Béla, Dr. Dorkota Lajos, Hosszú János, Jakab Sándor, Dr. Kántor Károly, Kerekes Judit, Kismoni László, Kiss András, Dr. Kovács Pálné, Ladányi Béla, Pintér Attila, Pochner László, Dr. Ragó Pál, Rohonczi Sándor, Selyem József, Dr. Skaliczki Andrea, Somogyi György, Szántó Péter, Szekeres György, Tóth Kálmán) – elfogadta.

Dr. Kálmán András polgármester:

Ennek figyelembevételével a határozati javaslatot teszem fel szavazásra. Aki elfogadja, kérem az igen gomb megnyomásával jelezze.

Dr. Kálmán András polgármester szavazást rendelt el, melynek eredményeként megállapította, hogy a közgyűlés – mellette szavazott 25 fő (Dr. Kálmán András, Almási Zsolt, Barányi Albert, Cserna Gábor, Cserni Béla, Dávid Béla, Dr. Dorkota Lajos, Hosszú János, Jakab Sándor, Dr. Kántor Károly, Kerekes Judit, Kismoni László, Kiss András, Dr. Kovács Pálné, Ladányi Béla, Pintér Attila, Pochner László, Dr. Ragó Pál, Rohonczi Sándor, Selyem József, Dr. Skaliczki Andrea, Somogyi György, Szántó Péter, Szekeres György, Tóth Kálmán) – a következő határozatot hozta.

Dunaújváros Megyei Jogú Város Közgyűlésének 335/2005. (XI.10.) KH. számú határozata

1. Dunaújváros Megyei Jogú Város Közgyűlése teljes terjedelmében megismerte a Bölcsődék Igazgatósága Dunaújváros intézmény felmentett közalkalmazottainak méltányossági jutalom és végkielégítés iránti kérelmét. Dunaújváros Megyei Jogú Város Közgyűlése megállapítja, hogy a benyújtott kérelmek a hatályos jogszabályi rendelkezések alapján nem teljesíthetők.  

2.	Dunaújváros Megyei Jogú Város Közgyűlése a Bölcsődék Igazgatósága Dunaújváros Intézménynél felmentett – az előterjesztés 2. és 3. számú mellékletében szereplő – dolgozók 2005. évi jutalmazásának fedezetére egyszeri, 8.364.840 Ft összeget biztosít a Bölcsődék Igazgatósága Dunaújváros Intézmény részére a 2005. évi költségvetésről szóló 4/2005. (II.11.) KR számú rendelet 5. számú mellékletének 42. számú alcímének, az intézmények racionalizálásával kapcsolatos kiadások költséghely terhére. 

3. Dunaújváros Megyei Jogú Város Közgyűlése utasítja a jegyzőt, hogy a 2. pontban foglaltakat a 2005. évi költségvetés módosításakor vegye figyelembe.

Felelős: - a határozat végrehajtásáért: 
	a jegyző
	  - a határozat végrehajtásában való közreműködésért:
	a pénzügyi és vagyonkezelési bizottság elnöke
	a gazdasági bizottság elnöke
	az ügyrendi, igazgatási és jogi bizottság elnöke
               - a határozat végrehajtása előkészítésében való közreműködésért:
                 a pénzügyi és vagyonkezelési iroda vezetője	
	  a szervezési és jogi iroda vezetője
Határidő: a 2005. évi költségvetés soron következő módosításának időpontja

4. Dunaújváros Megyei Jogú Város Közgyűlése utasítja a polgármestert, hogy a 2. pontban foglalt döntésről a határozat Bölcsődék Igazgatósága Dunaújváros igazgatójának útján való megküldésével tájékoztassa a kérelmet benyújtott közalkalmazottakat.

Felelős: - a határozat közléséért: 
	a polgármester
	  - a határozat végrehajtásában való közreműködésért:
	a szociális és egészségügyi iroda vezetője
Határidő: 2005. november 16.

8.) Javaslat szavazatszámláló bizottság megválasztására
Előadó:	a polgármester

Dr. Kálmán András polgármester:

Az előterjesztés tartalmazza a bizottság megválasztásának indokait, továbbá azt is, hogy a jelöltek szóban nyilatkoztak arról, hogy vállalják a jelölést.
Az előterjesztést az ügyrendi, igazgatási és jogi bizottság a postázást követően tárgyalta, ezért a bizottsági vélemény ismertetése most kerül sor.

Dr. Skaliczki Andrea az ügyrendi, igazgatási és jogi bizottság elnöke:

Az ügyrendi bizottság az előterjesztést közgyűlési tárgyalásra alkalmasnak találta.

Dr. Kálmán András polgármester:

Kérdezem kérdés, hozzászólás, egyéb javaslat van-e?
Amennyiben nincs, a napirendet lezárom. A határozati javaslatot teszem fel szavazásra. Aki elfogadja, kérem az igen gomb megnyomásával jelezze.

Dr. Kálmán András polgármester szavazást rendelt el, melynek eredményeként megállapította, hogy a közgyűlés – mellette szavazott 24 fő (Dr. Kálmán András, Almási Zsolt, Barányi Albert, Cserna Gábor, Cserni Béla, Dávid Béla, Dr. Dorkota Lajos, Hosszú János, Dr. Kántor Károly, Kerekes Judit, Kismoni László, Kiss András, Dr. Kovács Pálné, Ladányi Béla, Pintér Attila, Pochner László, Dr. Ragó Pál, Rohonczi Sándor, Selyem József, Dr. Skaliczki Andrea, Somogyi György, Szántó Péter, Szekeres György, Tóth Kálmán), nem szavazott 1 fő (Jakab Sándor) – a következő határozatot hozta.

Dunaújváros Megyei Jogú Város Közgyűlésének 336/2005. (XI.10.) KH. számú határozata

Dunaújváros Megyei Jogú Város Közgyűlése a társadalmi megbízatású alpolgármester titkos választásának lebonyolítására a szavazatszámláló bizottság elnökének dr. Skaliczki Andreát, tagjainak Kerekes Juditot és dr. Kántor Károlyt megválasztotta.

9.)  Javaslat társadalmi megbízatású alpolgármester megválasztására
 Előadó:	a polgármester
                
Dr. Kálmán András polgármester:

Tisztelt Képviselőtársaim!

Mint az előterjesztés is tartalmazza, a helyi önkormányzatokról szóló 1990. évi LXV. tv. 34.§ (1) bekezdése alapján az alpolgármester személyére a polgármester tehet javaslatot, és a jelölt megválasztásáról titkos szavazással kell döntenünk.

Dr. Sipos János a 2005. október 13-ai ülésen írásban bejelentette, hogy a társadalmi megbízatású alpolgármesteri tisztségéről 2005. október 31-ei hatállyal lemond.

Élve az előzőekben ismertetett és az önkormányzati törvényben biztosított javaslattételi jogommal, hivatkozva a közgyűlésben helyet foglaló pártok és civil szervezetek 2002. évi alakuló ülés előtti megállapodására Dr. Sipos János lemondása következtében megüresedett társadalmi megbízatású alpolgármester helyére, a mai nappal Almási Zsolt megválasztására teszek javaslatot.

Almási Zsolt írásban nyilatkozott arról, hogy a társadalmi megbízatású alpolgármesteri tisztségre való jelölést elfogadja, egyúttal hozzájárul ahhoz is, hogy választása nyilvános ülésen történjen.
Mint az előzőekben jeleztem, az alpolgármester-választás titkos szavazással történik.

Az előterjesztést az ügyrendi, igazgatási és jogi bizottság a postázását követően tárgyalta, ezért a bizottsági vélemény ismertetésére most kerül sor.

Dr. Skaliczki Andrea az ügyrendi, igazgatási és jogi bizottság elnöke:

Az ügyrendi, igazgatási és jogi bizottság az előterjesztést közgyűlési tárgyalásra alkalmasnak találta.

Dr. Kálmán András polgármester:

Kérdezem kérdés, hozzászólás van-e?

Jelentkezés hiányában felkérem a szavazatszámláló bizottság elnökét, ismertesse a titkos szavazás módját, majd ezt követően a bizottság tagjainak közreműködésével ossza ki a szavazólapot.

Dr. Skaliczki Andrea szavazatszámláló bizottság elnöke:

Szavazólapon lehet leadni a szavazást, csak ezen a hivatalos szavazólapon lehet a jelöltre. Érvénytelen a szavazat, ha azt nem a hivatalos szavazólapon adták le, ha ceruzával töltötték ki, ha a jelöltre nem adtak le szavazatot, azaz üresen dobták be az urnába. Akkor eredményes a szavazás, ha a társadalmi megbízatású alpolgármester jelölt megkapja a megválasztott közgyűlési képviselők több mint felének támogató szavazatát, azaz 14 támogatást. Ellenkező esetben a választás eredménytelen. Szavazni kint az aulában felállított szavazófülkében lehet. Kérem képviselőtársaimat, hogy vegyék át a szavazólapot. Annyi kiegészítést tennék hozzá, hogy előtte egy listát állítottunk össze, hogy mindenki írja alá, legyen szíves mindenki aláírni, mielőtt a szavazólapot átveszi. Ezzel módosult a korábbiak szerinti eljárás. Kérem önöket, adják le szavazataikat.

Dr. Kálmán András polgármester:

A szavazás és a szavazatok megszámlálásának idejére szünetet rendelek el.

Szünet.
Szünet után:

Dr. Kálmán András polgármester:

Felkérem a szavazatszámláló bizottság elnökét, ismertesse a szavazás eredményét.

Dr. Skaliczki Andrea a szavazatszámláló bizottság elnöke:

A megválasztott képviselők száma 27 fő, a szavazólapot átvette 25 fő. Az urnában lévő szavazatok száma 24 db. Érvényes szavazatok száma 23 db. A leadott érvényes szavazatok alapján Almási Zsolt 23 szavazatot kapott. Ennek alapján megállapítom, hogy a választás eredményes, a jelölt megkapta a társadalmi megbízatású alpolgármester megválasztásához szükséges minősített többséget. 

Dr. Kálmán András polgármester:

Megállapítom, hogy a szavazás érvényes és eredményes volt, ezért a közgyűlés a következő határozatot hozta:

Dunaújváros Megyei Jogú Város Közgyűlésének 337/2005. (XI.10.) KH. számú határozata

Dunaújváros Megyei Jogú Város Közgyűlése 2005. november 10-ei hatállyal, határozott időre, a közgyűlés megbízatásának időtartamára Almási Zsoltot társadalmi megbízatású alpolgármesternek titkos szavazással megválasztotta.”

Dr. Kálmán András polgármester:

Tisztelt Képviselőtársaim!

Almási Zsolt megválasztott alpolgármester úrnak e minőségében esküt kell tennie.
Kérem Önöket álljanak fel, továbbá kérem Almási Zsoltot, hogy az eskü szövegét utánam mondva, tegye le az esküt.

“Én ... esküszöm, hogy hazámhoz, a Magyar Köztársasághoz, annak népéhez hű leszek, az Alkotmányt és az alkotmányos jogszabályokat megtartom; az állami és szolgálati titkot megőrzöm; megbízatásomhoz híven, pártatlanul, lelkiismeretesen járok el, és a legjobb tudásom szerint, minden igyekezetemmel Dunaújváros javát szolgálom.”
Az eskütevő meggyőződése szerint. “Isten engem úgy segéljen.”

Almási Zsolt letette az esküt.

Dr. Kálmán András polgármester:

Gratulálok képviselőtársamnak a megválasztott társadalmi alpolgármester úrnak és aktív, konstruktív munkát kívánok számára.

10.) Javaslat Dunaújváros Megyei Jogú Város társadalmi megbízatású alpolgármestere tiszteletdíjának megállapítására
Előadó: a polgármester
		
Dr. Kálmán András polgármester:

Tisztelt Közgyűlés!

Kérdezem a gazdasági bizottság elnökét, kíván-e szóbeli kiegészítéssel élni?

Almási Zsolt személyesen érintett a javaslat elbírálásában, ezért összeférhetetlenségéről a közgyűlésnek minősített többséggel kell döntenie. Amennyiben a közgyűlés a nevezett alpolgármestert a döntésből kizárja, úgy ő a szavazáson nem vehet részt, de a szavazás eredményének megállapítása során jelenlévőnek kell őt tekinteni.

Az előzőek alapján elrendelem a szavazást. Aki egyetért azzal, hogy Almási Zsolt alpolgármestert személyes érintettség miatt zárja ki a szavazásból, kérem az igen gomb megnyomásával szavazzon.

Dr. Kálmán András polgármester szavazást rendelt el, melynek eredményeként megállapította, hogy a közgyűlés a határozati javaslatot, mely szerint Almási Zsolt alpolgármestert összeférhetetlenség miatt a szavazásból zárja ki – mellette szavazott 13 fő (Dr. Kálmán András, Hosszú János, Jakab Sándor, Kerekes Judit, Kismoni László, Ladányi Béla, Pintér Attila, Pochner László, Rohonczi Sándor, Dr. Skaliczki Andrea, Szántó Péter, Szekeres György, Tóth Kálmán), ellene szavazott 2 fő (Dávid Béla, Dr. Kántor Károly), tartózkodott 7 fő (Barányi Albert, Cserni Béla, Dr. Dorkota Lajos, Dr. Kovács Pálné, Dr. Ragó Pál, Selyem József, Somogyi György), nem szavazott 3 fő (Almási Zsolt, Cserna Gábor, Kiss András) – nem fogadta el, és a következő határozatot hozta.

Dunaújváros Megyei Jogú Város Közgyűlésének 338/2005. (XI.10.) KH. számú határozata

Dunaújváros Megyei Jogú Város Közgyűlése a “Javaslat Dunaújváros Megyei Jogú Város társadalmi megbízatású alpolgármestere tiszteletdíjának megállapítására” című napirend előterjesztésének tárgyalása során Almási Zsolt alpolgármestert – személyes érintettség miatt – nem zárta ki.

Dr. Kálmán András polgármester:

Kérdezem kérdés, hozzászólás, egyéb javaslat van-e?
Amennyiben nincs, a napirendet lezárom. A határozati javaslatot teszem fel szavazásra. Aki elfogadja, kérem az igen gomb megnyomásával jelezze.

Dr. Kálmán András polgármester szavazást rendelt el, melynek eredményeként megállapította, hogy a közgyűlés – mellette szavazott 22 fő (Dr. Kálmán András, Barányi Albert, Cserni Béla, Dávid Béla, Dr. Dorkota Lajos, Hosszú János, Jakab Sándor, Dr. Kántor Károly, Kerekes Judit, Kismoni László, Dr. Kovács Pálné, Ladányi Béla, Pintér Attila, Pochner László, Dr. Ragó Pál, Rohonczi Sándor, Selyem József, Dr. Skaliczki Andrea, Somogyi György, Szántó Péter, Szekeres György, Tóth Kálmán), nem szavazott 3 fő (Almási Zsolt, Cserna Gábor, Kiss András) – a következő határozatot hozta.

Dunaújváros Megyei Jogú Város Közgyűlésének 339/2005. (XI.10.) KH. számú határozata

1.)	Dunaújváros Megyei Jogú Város Közgyűlése Almási Zsolt társadalmi megbízatású alpolgármester tiszteletdíját 2005. november 10-ei hatállyal bruttó 283.200.- Ft/hó összegben állapítja meg. 
A közgyűlés Almási Zsolt társadalmi megbízatású alpolgármester részére tiszteletdíja 15 %-ának megfelelő mértékű, bruttó 42.480.- Ft/hó költségátalányt állapít meg.

2.)	Dunaújváros Megyei Jogú Város Közgyűlése utasítja a jegyzőt, hogy az 1. pontban megállapított alpolgármesteri tiszteletdíj folyósításával kapcsolatos és szükséges intézkedéseket tegye meg.

Felelős:  - 	a határozat végrehajtásáért:
	       	a jegyző
-	a határozat végrehajtásában való közreműködésért
a személyügyi és gondnoksági iroda vezetője 
Határidő:	2005. november 24.

11.) Javaslat a DVG Dunaújvárosi Vagyonkezelő Részvénytársaság tulajdonosi képviselőjének, a Munkásművelődési Központ Kht. felügyelő bizottsági tagjának, valamint a Jószolgálati Otthon Közalapítvány felügyelő bizottsági tagjának megválasztására
	Előadó: a gazdasági bizottság elnöke
			  az ügyrendi, igazgatási és jogi bizottság elnöke
			  a vagyongazdálkodási bizottság elnöke
			  az egészségügyi és szociális bizottság elnöke
 			  a kulturális, kisebbségi és vallásügyi bizottság elnöke

Dr. Kálmán András polgármester:

Dr. Sipos János képviselőtestületi tagságáról, valamint alpolgármesteri tisztségéről történő lemondásával egyidejűleg bejelentette, hogy a DVG Rt. tulajdonosi képviselői megbízásáról az MMK Közhasznú Társaság Felügyelő Bizottsági tagságáról, valamint a Jószolgálati Otthon Közalapítvány Felügyelő Bizottsági tagságáról is lemond. Az SZDSZ Dunaújvárosi Szervezete e tisztségekre Almási Zsoltot jelölte.

A határozati javaslat – a fentieknek megfelelően – tisztségenként külön-külön tesz javaslatot az I. II. III. szerinti jelöléssel, mely javaslatokra külön-külön kell szavaznunk.

Az előterjesztést az illetékes bizottságok mindegyike a postázást követően tárgyalta, ezért a bizottsági vélemények ismertetésére most kerül sor.

Felkérem a gazdasági, az ügyrendi, igazgatási és jogi, a vagyongazdálkodási, az egészségügyi és szociális, valamint a kulturális, kisebbségi és vallásügyi bizottság elnökét, hogy ismertessék bizottságaik állásfoglalását.

Pintér Attila képviselő, a vagyongazdálkodási bizottság elnöke:

A vagyongazdálkodási bizottság a napirendet megtárgyalta és egyhanúlag elfogadásra javasolja.

Rohonczi Sándor képviselő, a gazdasági bizottság elnöke:

A gazdasági bizottság elfogadásra javasolja a határozati javaslatot.

Szántó Péter képviselő, a kulturális, kisebbségi és vallásügyi bizottság elnöke:

A kulturális, kisebbségi és vallásügyi bizottság megtárgyalta a napirendi pontot és egyhangúlag elfogadásra javasolja.

Dr. Skaliczki Andrea az ügyrendi, igazgatási és jogi bizottság elnöke:

Az ügyrendi bizottság közgyűlési tárgyalásra alkalmasnak találta az előterjesztést.

Dr. Kovács Pálné képviselő, az egészségügyi és szociális bizottság tagja:

Az egészségügyi és szociális bizottság a napirendet megtárgyalta és a határozati javaslatot egyhangúlag elfogadta.

Dr. Kálmán András polgármester:

Kérdezem kérdés, hozzászólás, egyéb javaslat van-e?

Barányi Albert képviselő:

Egy valami szerintem azt hiszem adminisztratív okok miatt kimaradt a tisztségekből, a Kistérségi Európai Uniós és Idegenforgalmi kht-nál is tulajdonosi képviselő volt Sipos úr. Úgy gondolom, hogy ezzel egy etapban ezt a funkciót is Almási úrnak kellene ellátni ugyanúgy, mint a többit. Kérem ezt módosítóként elfogadni szíveskedjenek.

Kálmán István a szervezési és jogi iroda vezetője:

Erről a tisztségéről Sipos úr nem mondott le, tehát egyféleképpen lehetséges, ha visszahívja a közgyűlés és megbízza Almási Zsoltot, vagy pedig meg kell kérni Sipos urat, hogy erről is mondjon le és a következő közgyűlésen lehet megválasztani az új tulajdonosi képviselőt. Ez a két megoldás van.

Dr. Kálmán András polgármester:

Ezt fogjuk követni, nyilván elfelejtkezett róla az alpolgármester úr. Felkérjük és a következő közgyűlésre behozzuk az előterjesztést.
Mivel nincs több jelentkező, a napirendet lezárom. Először az I. határozati javaslatot teszem fel szavazásra. Aki elfogadja, kérem az igen gomb megnyomásával jelezze.

Dr. Kálmán András polgármester szavazást rendelt el, melynek eredményeként megállapította, hogy a közgyűlés – mellette szavazott 17 fő (Dr. Kálmán András, Almási Zsolt, Barányi Albert, Dávid Béla, Hosszú János, Jakab Sándor, Kerekes Judit, Kismoni László, Dr. Kovács Pálné, Ladányi Béla, Pintér Attila, Rohonczi Sándor, Selyem József, Dr. Skaliczki Andrea, Szántó Péter, Szekeres György, Tóth Kálmán), tartózkodott 7 fő (Cserna Gábor, Cserni Béla, Dr. Dorkota Lajos, Dr. Kántor Károly, Kiss András, Pochner László, Somogyi György), nem szavazott 1 fő (Dr. Ragó Pál) – a következő határozatot hozta.

Dunaújváros Megyei Jogú Város Közgyűlésének 340/2005. (XI.10.) KH. számú határozata

1.	Dunaújváros Megyei Jogú Város Közgyűlése 2005. október 31-ei hatállyal elfogadja Dr. Sipos János lemondását a DVG Dunaújvárosi Vagyonkezelő Részvénytársaság részvényesi képviseletéről. 

2.	Dunaújváros Megyei Jogú Város Közgyűlése meghatalmazza Almási Zsolt képviselőt, a DVG Dunaújvárosi Vagyonkezelő Részvénytársaság részvényesi képviseletére, 2005. november 1-étől. 
 
Felelős: 	– a határozat végrehajtásáért:
      	   a polgármester;
	– a határozat végrehajtásában való közreműködésért:
	   a pénzügyi és vagyonkezelési iroda vezetője
Határidő:	2005. november 30. 

Dr. Kálmán András polgármester:

Most a II. határozati javaslatot teszem fel szavazásra. Aki elfogadja, kérem az igen gomb megnyomásával jelezze.

Dr. Kálmán András polgármester szavazást rendelt el, melynek eredményeként megállapította, hogy a közgyűlés – mellette szavazott 19 fő (Dr. Kálmán András, Almási Zsolt, Barányi Albert, Dávid Béla, Hosszú János, Jakab Sándor, Dr. Kántor Károly, Kerekes Judit, Kismoni László, Dr. Kovács Pálné, Ladányi Béla, Pintér Attila, Rohonczi Sándor, Selyem József, Dr. Skaliczki Andrea, Somogyi György, Szántó Péter, Szekeres György, Tóth Kálmán), tartózkodott 6 fő (Cserna Gábor, Cserni Béla, Dr. Dorkota Lajos, Kiss András, Pochner László, Dr. Ragó Pál) – a következő határozatot hozta.

Dunaújváros Megyei Jogú Város Közgyűlésének 341/2005. (XI.10.) KH. számú határozata

1.	Dunaújváros Megyei Jogú Város Közgyűlése 2005. október 31-ei hatállyal elfogadja Dr. Sipos János lemondását a Munkásművelődési Központ Kht. Felügyelő Bizottsági tagságáról. 

2.	Dunaújváros Megyei Jogú Város Közgyűlése Munkásművelődési Központ Kht. felügyelő bizottsága tagjának Almási Zsoltot megválasztja 2005. november 1-étől 2007. december 31-éig szóló időtartamra, a társasági szerződés 2.3.2. pontját ennek értelmében, a másik alapítóval egyetértésben módosítani kívánja.

3.	Dunaújváros Megyei Jogú Város Közgyűlése hozzájárul a Munkásművelődési Központ Kht. társasági szerződésének az 1-2. pontban foglaltak alapján történő módosításához, egyben utasítja a polgármestert, hogy az ezek alapján módosított egységes szerkezetű alapító okiratot írja alá, valamint felkéri a Munkásművelődési Központ Kht. ügyvezető igazgatóját a módosítások bejegyzésével kapcsolatos intézkedések megtételére.

Felelős: 	– a határozat végrehajtásáért:
      	   a polgármester;
	   a Munkásművelődési Központ Kht. ügyvezető igazgatója
	– a határozat végrehajtásában való közreműködésért:
	   az oktatási és kulturális iroda vezetője
Határidő:  2005. december 30.  
 
Dr. Kálmán András polgármester:

Most a III. határozati javaslatot teszem fel szavazásra. Aki elfogadja, kérem az igen gomb megnyomásával jelezze.

Dr. Kálmán András polgármester szavazást rendelt el, melynek eredményeként megállapította, hogy a közgyűlés – mellette szavazott 17 fő (Dr. Kálmán András, Almási Zsolt, Barányi Albert, Dávid Béla, Hosszú János, Jakab Sándor, Kerekes Judit, Kismoni László, Dr. Kovács Pálné, Ladányi Béla, Pintér Attila, Rohonczi Sándor, Selyem József, Dr. Skaliczki Andrea, Szántó Péter, Szekeres György, Tóth Kálmán), tartózkodott 8 fő (Cserna Gábor, Cserni Béla, Dr. Dorkota Lajos, Dr. Kántor Károly, Kiss András, Pochner László, Dr. Ragó Pál, Somogyi György) – a következő határozatot hozta.

Dunaújváros Megyei Jogú Város Közgyűlésének 342/2005. (XI.10.) KH. számú határozata

1.	Dunaújváros Megyei Jogú Város Közgyűlése 2005. október 31-ei hatállyal elfogadja Dr. Sipos János lemondását a Jószolgálati Otthon Közalapítvány Felügyelő Bizottsági tagságáról.
 
2.	Dunaújváros Megyei Jogú Város Közgyűlése megválasztja a Jószolgálati Otthon Közalapítvány felügyelő bizottsága tagjának Almási Zsoltot 2005. november 1-étől 2007. július 12-éig szóló időtartamra. 

3. Dunaújváros Megyei Jogú Város Közgyűlése hozzájárul a Jószolgálati Otthon Közalapítvány alapító okiratának az 1-2. pontban foglaltak alapján történő módosításához, egyben utasítja a polgármestert, hogy az ezek alapján módosított egységes szerkezetű alapító okiratot írja alá egyben felkéri a Jószolgálati Otthon Közalapítvány kuratóriumának elnökét a módosítások bejegyzésével kapcsolatos intézkedések megtételére. 

Felelős: 	– a határozat végrehajtásáért:
      		  a polgármester;
	– a határozat végrehajtásában való közreműködésért:
		  a Jószolgálati Otthon Közalapítvány kuratóriumának elnöke
		 az egészségügyi és szociális iroda vezetője 
Határidő:   2005. december 30. 

12.) Javaslat külső szakértői bizottsági tagi tisztségről való lemondás tudomásulvételére és új külső szakértői bizottsági tag megválasztására
	Előadó: az ügyrendi, igazgatási és jogi bizottság elnöke

Dr. Kálmán András polgármester:

A napirend tárgyalásához meghívtuk Lengyel Péter urat, az SZDSZ Dunaújvárosi Szervezetének jelöltjét, kérem biztosítsunk számára tanácskozási jogot. 

Dr. Kálmán András polgármester szavazást rendelt el, melynek eredményeként megállapította, hogy a közgyűlés Lengyel Péter részére – mellette szavazott 19 fő (Dr. Kálmán András, Almási Zsolt, Barányi Albert, Cserni Béla, Dávid Béla, Hosszú János, Jakab Sándor, Kerekes Judit, Kismoni László, Ladányi Béla, Pintér Attila, Pochner László, Dr. Ragó Pál, Rohonczi Sándor, Selyem József, Dr. Skaliczki Andrea, Szántó Péter, Szekeres György, Tóth Kálmán), nem szavazott 5 fő (Cserna Gábor, Dr. Dorkota Lajos, Dr. Kántor Károly, Dr. Kovács Pálné, Somogyi György), távol volt 1 fő (Kiss András) – tanácskozási jogot biztosított.

Dr. Kálmán András polgármester:

Almási Zsolt társadalmi megbízatású alpolgármesterré történő jelölése miatt 2005. október 31-ével lemondott a városüzemeltetési és környezetvédelmi bizottságban betöltött külső szakértői tagságáról.
A megüresedett bizottsági tagsági helyre az SZDSZ helyi szervezete Lengyel Péter Dunaújváros, Balogh Á. u. 1. X. 5. szám alatti lakost jelölte.

Lengyel Péter nyilatkozott arról, hogy a jelölést elfogadta és hozzájárult ahhoz, hogy jelölésével kapcsolatos előterjesztést a közgyűlés nyílt ülésen tárgyalja.

Az előterjesztést az ügyrendi, igazgatási és jogi bizottság november 4-ei ülésén tárgyalta, a bizottsági vélemény ismertetésére most kerül sor. 

Felkérem a bizottság elnökét, hogy ismertesse a bizottság véleményét.

Dr. Skaliczki Andrea az ügyrendi, igazgatási és jogi bizottság elnöke:

Az ügyrendi bizottság az előterjesztést közgyűlési tárgyalásra alkalmasnak találta.

Dr. Kálmán András polgármester:

Kérdezem kérdés, hozzászólás, egyéb javaslat van-e?
Amennyiben nincs, a napirendet lezárom. A határozati javaslatot teszem fel szavazásra. Aki elfogadja, kérem az igen gomb megnyomásával jelezze.

Dr. Kálmán András polgármester szavazást rendelt el, melynek eredményeként megállapította, hogy a közgyűlés – mellette szavazott 23 fő (Dr. Kálmán András, Almási Zsolt, Barányi Albert, Cserna Gábor, Cserni Béla, Dávid Béla, Dr. Dorkota Lajos, Hosszú János, Jakab Sándor, Dr. Kántor Károly, Kerekes Judit, Kismoni László, Dr. Kovács Pálné, Ladányi Béla, Pintér Attila, Dr. Ragó Pál, Rohonczi Sándor, Selyem József, Dr. Skaliczki Andrea, Somogyi György, Szántó Péter, Szekeres György, Tóth Kálmán), távol volt 2 fő (Kiss András, Pochner László) – a következő határozatot hozta.

Dunaújváros Megyei Jogú Város Közgyűlésének 343/2005. (XI.10.) KH. számú határozata

1.	Dunaújváros Megyei Jogú Város Közgyűlése Almási Zsolt Andrásnak a városüzemeltetési és környezetvédelmi bizottság külső szakértői tagi tisztségéről történő lemondását 2005. október 31-ei hatállyal tudomásul veszi.

2.	Dunaújváros Megyei Jogú Város Közgyűlése 2005. november 10-ei hatállyal, határozott időre, a helyi önkormányzati képviselők soron következő általános választásáig Lengyel Péter Dunaújváros, Balogh Á. út 1.IV.5. szám alatti lakost a városüzemeltetési és környezetvédelmi bizottság külső szakértő tagjának  megválasztja.

3.	Dunaújváros Megyei Jogú Város Közgyűlése utasítja a polgármestert, hogy Lengyel Pétertől a 2000. évi XCVI. tv. 11.§ (1) bekezdésében előírt esküt a közgyűlés mai ülésén vegye ki.

	Felelős:	- a határozat végrehajtásáért:
			  a polgármester
			- a határozat végrehajtásában való közreműködéséért:
			  a szervezési és jogi iroda vezetője
	Határidő:	2005. november 10.

4.	Dunaújváros Megyei Jogú Város Közgyűlése utasítja a jegyzőt, hogy a 2. pontban megválasztott új bizottság tag tiszteletdíjával kapcsolatos és szükséges intézkedéseket tegye meg.

	Felelős:	- a határozat végrehajtásáért:
			  a jegyző
			- a határozat végrehajtásában való közreműködéséért:
			  a személyügyi és gondnoksági iroda vezetője
	Határidő:	2005. november 24.

5.	Dunaújváros Megyei Jogú Város Közgyűlése felhívja Lengyel Pétert, mint a városüzemeltetési és környezetvédelmi bizottság megválasztott új külső szakértő tagját, hogy az 1992. évi XXXVIII. tv. 11/A.§-ában előírt vagyonnyilatkozati kötelezettségének 2005. december 10-éig tegyen eleget.

	Felelős:	- a határozat közléséért:
			  a jegyző
			- a határozat végrehajtásában való közreműködéséért:
			  a személyügyi és gondnoksági iroda vezetője
	Határidő:	2005. november 20.

6.	Dunaújváros Megyei Jogú Város Közgyűlése utasítja a jegyzőt, hogy jelen határozatra figyelemmel az SZMSZ 2. számú mellékletében a változásokat vezesse át.

	Felelős:	- a határozat végrehajtásáért:
			  a jegyző
			- a határozat végrehajtásában való közreműködéséért:
			  a szervezési és jogi iroda vezetője
	Határidő:	2005. november 24.

Dr. Kálmán András polgármester:

A helyi önkormányzati képviselők jogállásának egyes kérdéseiről szóló 2000. évi XCVI. tv. 11.§ (1) bekezdése értelmében a bizottságok nem képviselő tagja a megválasztását követően köteles esküt tenni a közgyűlés előtt.

Kérem Önöket álljanak fel, továbbá kérem Lengyel Péter urat, hogy az eskü szövegét utánam mondva tegye le az esküt.

“Én ... esküszöm, hogy hazámhoz, a Magyar Köztársasághoz, annak népéhez hű leszek, az Alkotmányt és az alkotmányos jogszabályokat megtartom; az állami és szolgálati titkot megőrzöm; megbízatásomhoz híven, pártatlanul, lelkiismeretesen járok el, és a legjobb tudásom szerint, minden igyekezetemmel Dunaújváros javát szolgálom.”
Az eskütevő meggyőződése szerint. “Isten engem úgy segéljen.”

Lengyel Péter az esküt letette.

Dr. Kálmán András polgármester:

Gratulálok és eredményes munkát kívánok Lengyel Péter úrnak, a városüzemeltetési és környezetvédelmi bizottság új tagjának.

13.) Javaslat külső szakértői bizottsági tagi tisztségből való visszahívásra és új külső szakértői bizottsági tag megválasztására 
	Előadó: az ügyrendi, igazgatási és jogi bizottság elnöke

Dr. Kálmán András polgármester:

A napirendi pont tárgyalásához meghívtuk Mudra József urat, és Kelemenné Horváth Mária asszonyt, kérem szíveskedjenek számukra tárgyalási jogot biztosítani. 

Dr. Kálmán András polgármester szavazást rendelt el, melynek eredményeként megállapította, hogy a közgyűlés Mudra József és Kelemenné Horváth Mária részére – mellette szavazott 23 fő (Dr. Kálmán András, Almási Zsolt, Barányi Albert, Cserna Gábor, Cserni Béla, Dávid Béla, Dr. Dorkota Lajos, Hosszú János, Jakab Sándor, Dr. Kántor Károly, Kerekes Judit, Kismoni László, Dr. Kovács Pálné, Ladányi Béla, Pintér Attila, Dr. Ragó Pál, Rohonczi Sándor, Selyem József, Dr. Skaliczki Andrea, Somogyi György, Szántó Péter, Szekeres György, Tóth Kálmán), távol volt 2 fő (Kiss András, Pochner László) – tanácskozási jogot biztosított.

Dr. Kálmán András polgármester:

Az előterjesztés részletesen tartalmazza Mudra Józsefnek a gazdasági bizottság külső szakértő tagja lemondásának, illetve visszahívásának körülményeit, annak jogszabályi lehetőségét.

A LÉSZ elnöke a 2005. október 17-ei levelében a gazdasági bizottság külső szakértő tagjának Kelemenné Horváth Mária Dunaújváros, Kossuth L. u. 35. IV. 1. szám alatti lakost kívánja delegálni. Kelemenné Horváth Mária nyilatkozott arról, hogy a jelölést elfogadja és mindketten nyilatkoztak arra vonatkozólag is, hogy hozzájárulnak ahhoz, hogy a közgyűlés a visszahívással, illetve a jelöléssel kapcsolatos előterjesztést nyílt ülésen tárgyalja.

Felhívom Tisztelt Képviselőtársaim figyelmét, hogy az előterjesztés határozati javaslata 1.) pontja “A” és “B” változatú döntési alternatívát tartalmaz, melyekről külön-külön kell szavaznunk. Ha a közgyűlés az “A” változat (visszahívás) mellett dönt, akkor a határozati javaslat többi pontjáról is szavazni kell, ha a “B” változatot fogadja el, akkor a határozati javaslat többi pontjáról nem kell szavazni.

Az előterjesztést az ügyrendi, igazgatási és jogi bizottság postázást követően tárgyalta, ezért a bizottsági vélemény ismertetésére most kerül sor.

Felkérem a bizottság elnökét, hogy ismertesse a bizottság véleményét.

Dr. Skaliczki Andrea az ügyrendi, igazgatási és jogi bizottság elnöke:

Az előterjesztés nagyon sok jogi problémát vetett fel azzal kapcsolatban, hogy jogosult-e a delegáló szervezet a visszahívásra, illetve azzal kapcsolatban, hogy külső bizottsági tag visszahívható-e. Ez volt a jogi probléma kérdése. Az első előterjesztésben visszahívásról nem volt szó, hanem arról volt szó, hogy Mudra úr aláírásával egy lemondó nyilatkozat érkezett meg, amit Mudra úr megtámadott, azzal elismerve, hogy az aláírás tőle származik, de a keltezés nem. Az ügyrendi és jogi bizottság azt vizsgálta tulajdonképpen, hogy a hatályos rendelkezések értelmében visszahívásról rendelkezhet-e a delegáló szervezet. Az önkormányzati törvény értelmében és a választójogi szabályokat értelmezve, egyeztetve a közigazgatási felsőbb szervekkel, egyértelműen megállapítható, hogy a delegáló szervezet jogosult a visszahívás intézményével élni, miután közvetlen választójog útján a választópolgárok nem szavaztak a delegált személyre. Miután közvetettség áll fenn, tehát a delegáló szervezet jogosult megnevezni azt, hogy külső képviselőként, szakértőként kit delegál egy-egy bizottságba, az ügyrendi bizottság jogszerűnek azt az álláspontot, hogy visszahívható a tisztségről a delegált személy, elfogadta. Ennek fényében közgyűlési tárgyalásra alkalmasnak találta az előterjesztést.

Dr. Kálmán András polgármester:

Kérdezem kérdés, hozzászólás, egyéb javaslat van-e?

Szekeres György alpolgármester:

Az MSZP frakció véleményét szeretném kifejteni. Nem vitatjuk el a LÉSZ azon jogát és szándékát, hogy a LÉSZ, mint a 2002-es választáson elindult civil szervezet és a ráadott voksok alapján került be a közgyűlésbe és a ráadott voksok alapján a pártegyeztetésnek megfelelően kapta meg a gazdasági bizottságba vitatott helyet, tehát úgy gondoljuk, hogy ez alapvetően a LÉSZ-nek, mint társadalmi szervezetnek a joga. Az alapvető problémánk azzal van, hogy úgy látja a frakciónk, hogy vita van a jelenlegi helyzetben két területre megszerveződött érdekképviselet között,és úgy gondoljuk, hogy nem tartjuk indokoltnak, hogy a politikai pártok helyett döntsenek ebben a két civil szervezet közötti vitában. Mi azt szeretnénk kérni az előterjesztést kezdeményező LÉSZ elnökségtől, illetve az érintett másik civil szervezettől, hogy próbáljanak meg megállapodni egymás között, és ha a megállapodás megvan, természetesen mi a magunk részéről továbbra is tiszteletben fogjuk tartani a LÉSZ elnökség jelenlegi kérését, de nem kívánunk döntőbíró lenni a két civil szervezet vitájában.

Dr. Dorkota Lajos képviselő:

Mielőtt idejöttünk volna, pontosan azért nem fogalmaztuk meg a Fidesz nevében az álláspontunkat, mivel abban bíztunk, és ez korrekt is volt, hogy az ügyrendi, jogi és igazgatási bizottság jog szerint fogja megtenni, hogy mi a teendő. Azt hiszem egyértelmű volt az elnök asszony véleménye, és hozzátennék két dolgot, amit a Szekeres úr mondott. Az egyik, az MSZP azzal dönt, ha nem dönt, hiszen azért ne nézzük egymást, vagy nézzük, miért ne néznénk, egy többségi párt ha nem dönt, azzal eldönti a kérdést, tehát azt hiszem, hogy ez mind jogilag, mind politikailag így van. Ezentúl az MSZP mindig eldöntheti, hogy kiből mi legyen egy önkormányzatban, mi megszavaztuk Almási Zsoltot alpolgármesternek, örülünk neki, hogy itt van, megszavaztuk az SZDSZ jelöltjét is kültagnak, mivel erről szól az önkormányzatiság. Ilyen értelemben a többségi frakció, míg világ a világ, eldöntheti azzal, hogy nem dönt, hogy kiből mi lesz. Egyszerűen nem szavaz, és a többség ezáltal eldönti. A másik roppant egyszerű párhuzamra szeretném felhívni a figyelmét az MSZP frakciónak, a Magyar Parlamentben az MDF Herényi frakcióvezető úr írt egy levelet Szili Katalin házelnöknek, és az MSZP többsége úgy döntött, egyet vizsgál, hogy aki aláírta a levelet, az azt a szervezetet képviseli, vagy sem. A LÉSZ aláírója a LÉSZ elnöke, az MSZP-nek csak azt kellene vizsgálni, hogy ő aláírásra jogosult-e, vagy sem. Én értem az MSZP helyzetét, félreértés ne essék, de pontosan ma teszi meg az MSZP azt, nem először az elmúlt hetekben, hogy bizonyos értelemben átlépi a demokrácia minimális szabályait. Mi nem fogjuk vitatni, hogy melyik kicsoda, micsoda, mi csak azt látjuk, hogy a LÉSZ elnöke idefordult, az ügyrendi, igazgatási és jogi bizottság a törvényekre és a közigazgatási hivatal vezetőjére hivatkozva egy jogi álláspontot hozott ide elénk, és önök azzal, hogy nem döntenek, eldöntik ezt a kérdést.

Somogyi György képviselő:

Azért vagyok nehéz helyzetbe, mert Dorkota úr gondolataiban már megcsillantotta azt a gondot és problémát igazából, amit az MSZP frakcióvezetőjének nyilatkozata fényjelez. Gyakorlatilag egy 2002-es pártegyeztetést kíván felrúgni az MSZP azzal, ha a LÉSZ által előterjesztett bizottsági tag visszahívás, illetve új személy jelölése vonatkozásában nem fogadja el a LÉSZ jelölését. Akkor, amikor mi a pártegyeztetéseken megállapodtunk, akkor gyakorlatilag onnantól kezdve még az sem volt megmondva, hogy ki lesz személy szerint azokon a helyeken, a helyek lettek elosztva és ezzel az adott delegálásra jogosult szervezet magánügye, belügye volt, hogy ki fogja ezt betölteni. Az élet hoz bizonyos helyzeteket év közben. Négy évre előre száz százalékosan eldönteni dolgokat nagy ritkán lehet, az élet alakítja úgy a dolgokat, mint ahogy Mudra József úr esetében is alakította. Szeretném most leszögezni, és különösen a sajtó számára, különösen Szekeres úr számára. Nem a LÉSZ és a DULÉSZ között van valamifajta nézetkülönbség és nézetharc, nem is tárgyaltunk mi a DULÉSZ vezetőivel erről a kérdésről. Nem is volt köztünk semmi konfrontáció ebben a kérdésben. Itt személy szerint Mudra József, általunk korábban delegált külső szakértőnkkel volt bizonyos kérdésekben nézetkülönbség, nevezetesen ő átment egy más civil szervezet pályájára, amely nem a LÉSZ. Szeretném, ha azt megértenék, ez most lehet ez esetben a DULÉSZ-be ment át, a minket előzetesen még csak tájékoztatás szintjén sem tájékoztatott, de átment. Átmehetett volna a Fidesz-be, DJE-be, bárhova, teljesen mindegy, ez szuverén döntése, de én azt gondolom, a delegáló szervezetnek, így ahogy Skaliczki elnök asszony is elmondta, szuverén döntése a delegáló szervezetnek, hogy akkor ezt a döntését, amit akkor és annak birtokában hozott, azt akkor hogyan, s miként teszi meg. Én nem kérek semmi mást a képviselő tagjaitól, mert attól el lehet határolódni, hogy jaj, mi nem avatkozunk bele, úgy ahogy képviselő úr mondta, gyakorlatilag valóban ezzel avatkozik bele. Egyrészt azért vagyunk itt a képviseletben, és azért a közgyűlésre bízza az önkormányzati törvény ilyen kérdésekben a döntést, hogy igen is, dönteni kell ebben a kérdésben. A tartózkodás az gyakorlatilag egy álkibúvásra való hivatkozás, a nemmel szavazás a párt egyeztetés felrúgását jelenti. Ezt is persze el lehet játszani, és elnézést a kifejezésért, meg lehet tenni. Azt gondolom, nem etikus. Azt gondolom, hogy a LÉSZ nevében kérhetem a tisztelt közgyűlés jelenlévő tagjait, hogy a demokrácia alapvető írott és íratlan szabályait figyelembe véve legyenek szívesek a LÉSZ elnöksége által a legdemokratikusabban, egyhangú határozattal a meghozott határozatát támogatni. A másik dolog, több képviselőtársammal beszélgettem és bizony zavarokat is látok, hogy mi történt azzal a dátummal és mi történt azzal az aláírással. Kérem szépen egy kvázi visszahívhatósági intézményt valósított meg a LÉSZ korábban, ez már második ciklus óta megy, de most került először arra sor, hogy egyébként a Mudra úr által is elfogadott játékszabályok szerint előre aláírta azt a lemondó nyilatkozatot, amelynek az volt a feltétele, hogy amennyiben a LÉSZ elnökségének 2/3-os, tehát minimálisan 2/3-os többsége a bizalmat megvonja, vagy bármi okból a visszahívását kezdeményezi, azt ő tudomásul veszi és akkor kerül rá a dátum. Kérem szépen, a dátum ekkor került rá, valóban mi írtuk rá. Mivel Mudra úr megtámadta ezt bíróságon, tudomásul vette a LÉSZ, hogy Mudra úr egy korábban általa is elfogadott megállapodást felrúgott. Szíve-joga. Nem tudom megróni érte, de nem túl jogszerű volt. Vannak ennél jogszerűbb megoldások, tanultunk belőle, hallottunk egy-két ötletet. Egy biztos, ezért visszavonat a LÉSZ elnöksége a korábban tett ilyen vonatkozású álláspontját, azaz nem élünk Mudra úr által korábban saját kezűleg aláírt lemondó nyilatkozatával, mert az, hogy egy üres biankó, dátum nélküli dolgot aláír valaki, gondolom az bizonyítja legjobban, hogy ő ezzel egyetértett. Szíve-joga, hogy meggondolja magát. Visszavontuk, ezek után a tényleges és valódi okot írtuk rá, ami mögött egyébként az első nekirugaszkodásunkra is fennállt az ok. Azt gondolom, éljünk a magunk szervezeti életét, amelybe, mint egy jó házasságban is előfordulnak kisebb csaták, nem a két szervezet a DULÉSZ és a LÉSZ között van, hangsúlyozom a háború, hanem egy volt elnökségi tagunk, volt külsős szakértőnk között támadt némi nézeteltérés. Tulajdonképpen erről szól a történet. Nem kell ezt jobban felfújni, úgy gondolom, mint kell, még akkor is, ha egyeseknek ebből akármilyen előnyük származik. Azt kérem a tisztelt képviselőtársaimtól, hogy mérlegeljék az általam elmondottakat és ennek szellemében próbálják meg a megfelelő gombot megnyomni.

Dr. Skaliczki Andrea az ügyrendi, igazgatási és jogi bizottság elnöke:

Folytatnám a jogi indokaimat. Az ügyrendi döntésen felül azért, hogy az MSZP frakció döntésének következményére egy kicsit felhívjam a figyelmet. Amennyiben a frakció úgy dönt, hogy nem szavazza meg az ügyrendi által tett jogszerű javaslatot, abban a pillanatban a LÉSZ megtámadhatja a döntést bíróság előtt, ugyanis nem az általa delegált személy kerül delegálásra, tehát ennek kapcsán az ő politikai jogai sérülnek. Tehát egy bírósági eljárásnak tesszük ki magunkat ezzel a döntéssel, amennyiben nem foglalunk állást, illetve nem a jog szerint foglalunk állást. A delegáló szervezet indokai nem tárgya a jelen közgyűlési döntésnek, akkor sem kérdeztük meg őket, hogy miért delegálja az adott személyt. Nyilvánvalóan egy bizalom áll fenn, hogy ez mire alapozódik, ezt sem kérdezzük meg. Amikor ez a bizalomvesztés bekövetkezik, akkor sem kérdezzük meg, hogy ez a bizalomvesztés miért következett be, megtörtént, pont, a delegáló szervezet úgy dönt, hogy nem kívánja tovább fenntartani ezt a jogviszonyt, bizalmát megvonja az adott személytől, és azt gondolja, hogy az adott szervezetben nem kívánja, hogy őt delegálja. Innentől kezdve az adott társadalmi, vagy politikai szervezet delegálási jogát kérdőjelezné meg a közgyűlés, amire viszont nincs jogosultsága. Azt gondolom, hogy abban az esetben, ha nem foglal állást a jog elvárásainak megfelelően, és nem fogadja el a delegáló szervezet javaslatát a közgyűlés, egy bírósági eljárásnak néz elébe. Kérem ennek megfontolását.

Dr. Kálmán András polgármester:

Rohonczi képviselő úr ügyrendi felszólalást kért, megadom a szót neki.

Rohonczi Sándor képviselő:

Én azt gondolom, hogy aki igazi demokrata, ezeket az érveléseket meg kellett, hogy értse. Mi igazi demokraták vagyunk, és azt gondolom, hogy ebben a helyzetben minimum többféle álláspont látszik, még nem ismertük meg a Mudra úrnak az álláspontját sem, lehet, hogy ez árnyalna rajta. Én azt látom, hogy célszerű lenne, hogy ma erről itt ne döntsünk. Javasolnám ügyrendiben, hogy vegye le ezt a mai napirendjéről a közgyűlés, és két hét múlva kerüljön ez ide vissza, és újra tárgyaljunk róla. Én a magam részéről a levételt javaslom.

Dr. Kálmán András polgármester:

Somogyi képviselő úr ugyancsak ügyrendi.

Somogyi György képviselő:

Rohonczi képviselőtársam ügyrendi javaslata mögött én egy olyan fajta szándékot látok, hogy át kívánják jobban gondolni ezt a kérdést, ami teljesen érthető, mert számomra is újabb jogi adalékok jöttek és azt hiszem, hogy ennek így ebben a formában semmi akadálya nem lenne. Nem gondolnám, hogy a napirendről kellene levenni, biztosítani kellene a szocialista frakciónak esetleg annyi időt, hogy megfelelően átgondolja és átbeszélje. Én akár tudok élni a bizottság elnöki lehetőségemmel is, ha igénylik, kérek szünetet a polgármester úrtól, mert azt gondolom, ezt ma és itt kellene eldönteni. Miért kell húzni. Senkinek nem jó, nem jó a visszahívott személynek, nem jó a jelölt személynek, nem jó a bizottsági munkáknak sem. Azt gondolom, ha egy mód van rá, Rohonczi képviselőtársam az ügyrendi javaslatát gondolja át, és én megteszem azt az ajánlatot, bár ő is megteheti, mint bizottsági elnök, hogy egy szünettel ezt meg lehetne oldani.

Dr. Kálmán András polgármester:

Azt gondolom, hogy vita nélkül erről szavazni fogunk. Mindenesetre van egy jó adag véleményem minderről az ügyről, akkor is, ha úgy próbálja beállítani a tisztelt delegáló szervezet, hogy neki ebben semmiféle szerepköre nincs. Azt gondolom, hogy az egész történet eddig arról szólt, hogy számunkra az okozza a legnagyobb és legsúlyosabb problémát, hogy bizony két érdekképviseleti szerv közötti nézeteltérésről van szó. Ha ehhez még azt is hozzáteszem, hogy annak az érdekképviseleti szervnek tagja volt a LÉSZ-nek annak idején, akik megalapították a DULÉSZ-t, akkor ez tovább színezi a kérdést. Nekem a magánvéleményem az, hogy minden delegáló szervezetnek saját magának kell gondoskodni arról, hogy jogérvényesen tudjon a képviselőivel eljárni. Ezt szükségesnek tartottam elmondani. 
Szavazást rendelek el. Úgy szólt az ügyrendi javaslat, hogy vegye le a közgyűlés a napirendet. Aki ezzel egyetért, kérem az igen gomb megnyomásával jelezze.

Dr. Kálmán András polgármester szavazást rendelt el, melynek eredményeként megállapította, hogy a közgyűlés Rohonczi Sándor képviselő ügyrendi javaslatát, mely szerint a közgyűlés vegye le napirendjéről az előterjesztést – mellette szavazott 14 fő (Dr. Kálmán András, Barányi Albert, Dávid Béla, Hosszú János, Jakab Sándor, Kerekes Judit, Kismoni László, Dr. Kovács Pálné, Pintér Attila, Rohonczi Sándor, Selyem József, Szántó Péter, Szekeres György, Tóth Kálmán), ellene szavazott 5 fő (Cserna Gábor, Cserni Béla, Dr. Dorkota Lajos, Dr. Ragó Pál, Somogyi György), tartózkodott 3 fő (Almási Zsolt, Dr. Kántor Károly, Dr. Skaliczki Andrea), távol volt 3 fő (Kiss András, Ladányi Béla, Pochner László) – elfogadta, és a következő határozatot hozta.

Dunaújváros Megyei Jogú Város Közgyűlésének 344/2005. (XI.10.) KH. számú határozata

Dunaújváros Megyei Jogú Város Közgyűlése a “Javaslat külső szakértői bizottsági tagi tisztségből való visszahívásra és új külső szakértői bizottsági tag megválasztására” című előterjesztést levette napirendjéről.

Dr. Kálmán András polgármester:

Volt még egy ügyrendi javaslat, amely a szünet elrendelésére vonatkozott. Fenntartja képviselő úr javaslatát, mert akkor felteszem szavazásra. 

Somogyi György képviselő:

Nem.

Dr. Kálmán András polgármester:

Folytatjuk a napirendi pontok tárgyalását.

14.) Javaslat a 2005-2006. évi közmunkaprogramon való indulásra
	Előadó: az egészségügyi és szociális bizottság elnöke

Dr. Kálmán András polgármester:

Kérdezem az egészségügyi és szociális bizottság elnökét, kíván-e szóbeli kiegészítést tenni?

Kérdezem kérdés, hozzászólás, egyéb javaslat van-e?
Amennyiben nincs, a napirendet lezárom. A határozati javaslatot teszem fel szavazásra. Aki elfogadja, kérem az igen gomb megnyomásával jelezze.

Dr. Kálmán András polgármester szavazást rendelt el, melynek eredményeként megállapította, hogy a közgyűlés – mellette szavazott 18 fő (Dr. Kálmán András, Almási Zsolt, Barányi Albert, Dávid Béla, Hosszú János, Jakab Sándor, Kerekes Judit, Kismoni László, Dr. Kovács Pálné, Ladányi Béla, Pintér Attila, Pochner László, Rohonczi Sándor, Selyem József, Dr. Skaliczki Andrea, Szántó Péter, Szekeres György, Tóth Kálmán), nem szavazott 4 fő (Cserna Gábor, Dr. Kántor Károly, Dr. Ragó Pál, Somogyi György), távol volt 3 fő (Cserni Béla, Dr. Dorkota Lajos, Kiss András) – a következő határozatot hozta.

Dunaújváros Megyei Jogú Város Közgyűlésének 345/2005. (XI.10.) KH. számú határozata

1.	Dunaújváros Megyei Jogú Város Közgyűlése hozzájárul ahhoz, hogy Dunaújváros Megyei Jogú Város Önkormányzata részt vegyen a Foglalkoztatáspolitikai és Munkaügyi Minisztérium, a Belügyminisztérium, valamint az Ifjúsági, Családügyi, Szociális és Esélyegyenlőségi Minisztérium által a 2005-2006. évi közmunkaprogramra kiírt pályázaton.

Felelős: 	- 	a határozat végrehajtásáért: 
a polgármester
-	a határozat végrehajtásában való közreműködésért:
a szociális és egészségügyi iroda vezetője
a koordinációs iroda vezetője
Határidő: 	2005. november 11.

2.	Dunaújváros Megyei Jogú Város Közgyűlése hozzájárul ahhoz, hogy a pályázat kedvező elbírálása esetén a támogatott összköltség 37%-át önrészként biztosítja a közcélú foglalkoztatás finanszírozására irányuló keret terhére.

Felelős: 	- 	a határozat végrehajtásáért: 
a polgármester
-	a határozat végrehajtásában való közreműködésért:
a szociális és egészségügyi iroda vezetője
a koordinációs iroda vezetője
a  pénzügyi és vagyonkezelési iroda vezetője
Határidő: 	a támogatás pályázatkiíró által történő átutalását követő 8 munkanapon belül

15.) Javaslat a Munkásművelődési Központ Kht. működési támogatásának kiegészítésére
	Előadó: a polgármester

Dr. Kálmán András polgármester:

Kérdezem az előterjesztést véleményező gazdasági bizottság elnökét, kíván-e szóbeli kiegészítést tenni, illetve felkérem a pénzügyi bizottság elnökét, hogy ismertesse a bizottság véleményét.

Pochner László képviselő, a pénzügyi bizottság elnök-helyettese:

Hétfői bizottsági ülésen megtárgyalta a határozati javaslatot a pénzügyi bizottság és 6 igen szavazattal támogatta. Itt szeretném jelezni, hogy a Bölcsődék Igazgatóságának szavazásánál nem kérdezte meg tőlem, hogy hogyan szavaztunk, de nem probléma ez, visszakereshető, nem ez a lényeg, gondolom elkerülte a figyelmét.

Dr. Kálmán András polgármester:

Kérdezem kérdés, hozzászólás, egyéb javaslat van-e?
Amennyiben nincs, a napirendet lezárom. A határozati javaslatot teszem fel szavazásra. Aki elfogadja, kérem az igen gomb megnyomásával jelezze.

Dr. Kálmán András polgármester szavazást rendelt el, melynek eredményeként megállapította, hogy a közgyűlés – mellette szavazott 16 fő (Dr. Kálmán András, Barányi Albert, Dávid Béla, Hosszú János, Jakab Sándor, Kerekes Judit, Kismoni László, Dr. Kovács Pálné, Ladányi Béla, Pintér Attila, Pochner László, Rohonczi Sándor, Selyem József, Szántó Péter, Szekeres György, Tóth Kálmán), tartózkodott 3 fő (Almási Zsolt, Dr. Kántor Károly, Dr. Skaliczki Andrea), nem szavazott 3 fő (Cserna Gábor, Dr. Ragó Pál, Somogyi György), távol volt 3 fő (Cserni Béla, Dr. Dorkota Lajos, Kiss András) – a következő határozatot hozta.

Dunaújváros Megyei Jogú Város Közgyűlésének 346/2005. (XI.10.) KH. számú határozata

1.)	Dunaújváros Megyei Jogú Város Közgyűlése a Munkásművelődési Központ Kht. működési támogatását kiegészíti 1 fő civil referens foglalkoztatása költségeinek fedezetéül 1.100 E Ft-tal, valamint 4 fő nyugdíjas munkavállaló (portás, teremőr) 2005. szeptember 1-jétől történő foglalkoztatása költségeinek fedezetéül 1.167 E Ft-tal. A működési támogatás kiegészítésének forrása a 2005. évi költségvetés általános tartaléka.

2.)	Dunaújváros Megyei Jogú Város Közgyűlése utasítja a jegyzőt, hogy az 1.) pontban meghozott döntést a 2005. évi költségvetési rendelet módosításának előkészítése során vegye figyelembe.

3.)	Dunaújváros Megyei Jogú Város Közgyűlése utasítja a jegyzőt, hogy az 1.) pontban meghozott döntés éves szintű támogatási igényét (civil referens foglalkoztatása esetében 1.100 E Ft-ot; portás, teremőr foglalkoztatottak esetében 3.747 E Ft-ot) biztosítsa a 2005. évet követő évek költségvetésének céltartalékában a feladatok megszűnéséig.

Felelős: - a határozat végrehajtásáért: 
                 a jegyző
               - a határozat végrehajtásában való közreműködésért:
                 a pénzügyi bizottság elnöke
                 a gazdasági bizottság elnöke
                 az ügyrendi, igazgatási és jogi bizottság elnöke
               - a határozat végrehajtása előkészítésében való közreműködésért:
                 a pénzügyi és vagyonkezelési iroda vezetője
                 a szervezési és jogi iroda vezetője
Határidő: 2.) pont esetében: a 2005. évi költségvetés soron következő    módosításának időpontja
3.) pont esetében: a 2006. évi és azt követő évek költségvetése előkészítésének időpontja

16.) Javaslat a Dunaújváros, Balogh Á. u. 12. szám fszt-jén található helyiség értékesítésére
	Előadó: a gazdasági bizottság elnöke
			  a pénzügyi bizottság elnöke

Dr. Kálmán András polgármester:

Kérdezem a napirend előadói közül a gazdasági bizottság elnökét, kíván-e szóbeli kiegészítést tenni, illetve felkérem a pénzügyi bizottság elnökét, hogy ismertesse a bizottság véleményét.

Pochner László képviselő, a pénzügyi bizottság elnök-helyettese:

A határozati javaslatot a pénzügyi bizottság megtárgyalta és 6 igen szavazattal támogatta.

Dr. Kálmán András polgármester:

Kérdezem kérdés, hozzászólás, egyéb javaslat van-e?
Amennyiben nincs, a napirendet lezárom. A határozati javaslatot teszem fel szavazásra. Aki elfogadja, kérem az igen gomb megnyomásával jelezze.

Dr. Kálmán András polgármester szavazást rendelt el, melynek eredményeként megállapította, hogy a közgyűlés – mellette szavazott 18 fő (Dr. Kálmán András, Almási Zsolt, Barányi Albert, Dávid Béla, Hosszú János, Jakab Sándor, Dr. Kántor Károly, Kerekes Judit, Kismoni László, Dr. Kovács Pálné, Ladányi Béla, Pintér Attila, Rohonczi Sándor, Selyem József, Dr. Skaliczki Andrea, Szántó Péter, Szekeres György, Tóth Kálmán), tartózkodott 1 fő (Pochner László), nem szavazott 3 fő (Cserna Gábor, Dr. Ragó Pál, Somogyi György), távol volt 3 fő (Cserni Béla, Dr. Dorkota Lajos, Kiss András) – a következő határozatot hozta.

Dunaújváros Megyei Jogú Város Közgyűlésének 347/2005. (XI.10.) KH. számú határozata

1.	Dunaújváros Megyei Jogú Város Közgyűlése a DUNAINFORM Kft. részére el kívánja idegeníti a kizárólagos tulajdonában álló dunaújvárosi 27/3/C/2 hrsz.-ú 123 m2 alapterületű, üzlethelyiség megnevezésű természetben Dunaújváros, Balogh Ádám u. 12. sz. fszt.-jén található helyiséget a 287/2004. (IX. 16.) KH számú határozatával elfogadott forgalmi érték 50 %-ának + 25% Áfának megfelelő ellenértékért, DMJV Közgyűlésének Dunaújváros Önkormányzata tulajdonában álló lakások, lakóépületek és nem lakás céljára szolgáló helyiségek elidegenítésének egyes szabályairól rendelkező 18/1994. (VI.29.) KR számú rendeletében meghatározottak alapján. 

2.	Dunaújváros Megyei Jogú Város Közgyűlése a dunaújvárosi 27/3/C/2 hrsz.-ú 123 m2 alapterületű, üzlethelyiség megnevezésű ingatlan, vételárát 7.335.000 + áfa összegben határozza meg.

3.	Dunaújváros Megyei Jogú Város Közgyűlése utasítja a polgármestert, hogy az DUNAINFORM Kft.-vel a helyiségre vonatkozó adásvételi szerződést, az ügyrendi igazgatási és jogi bizottság véleményének kikérése után kösse meg.

Felelős:  - a határozat végrehajtásáért: a polgármester;
 - a határozat végrehajtásában való közreműködésért:
 az ügyrendi, igazgatási és jogi bizottság elnöke
                    - a határozat végrehajtásának előkészítésében való közreműködésért:
              a pénzügyi és vagyonkezelési iroda vezetője,
              a szervezési és jogi iroda vezetője
Határidő: 2005. december 15.   

17.) Javaslat pályázati tevékenységhez kapcsolódó közbeszerzési eljárás költségeinek megtérítésére a Dunaújváros és Környéke Közbiztonságáért Közalapítvány részére
	Előadó: a közbiztonsági bizottság elnöke
                       a gazdasági bizottság elnöke
			  a pénzügyi bizottság elnöke

Dr. Kálmán András polgármester:

Kérdezem a napirend előadói közül a közbiztonsági, valamint a gazdasági bizottság elnökét, kívánnak-e szóbeli kiegészítést tenni, illetve felkérem a pénzügyi bizottság elnökét, hogy ismertesse a bizottság véleményét.

Pochner László képviselő, a pénzügyi bizottság elnök-helyettese:

A bizottság 6 igen szavazattal a határozati javaslatot támogatta.

Dr. Kálmán András polgármester:

Kérdezem kérdés, hozzászólás, egyéb javaslat van-e?

Dr. Skaliczki Andrea képviselő:

Az előterjesztés második francia bekezdése tartalmaz egy olyan mondatot, ami némi helyreigazításra szorul. A térfigyelő rendszer közbeszerzési eljáráshoz dokumentációt kellett összeállítani, melynek szükségességét a közbeszerzési tanácsadó testület írta elő. Pontosítani szeretnék, a jogszabály írja elő. Nem a mi önkényünk és egyéni belátásunk alapján hoztuk plusz költségekbe az eljárást.

Dr. Kálmán András polgármester:

Mivel több jelentkező nincs, a napirendet lezárom. A határozati javaslatot teszem fel szavazásra. Aki elfogadja, kérem az igen gomb megnyomásával jelezze.

Dr. Kálmán András polgármester szavazást rendelt el, melynek eredményeként megállapította, hogy a közgyűlés – mellette szavazott 19 fő (Dr. Kálmán András, Almási Zsolt, Barányi Albert, Dávid Béla, Hosszú János, Jakab Sándor, Dr. Kántor Károly, Kerekes Judit, Kismoni László, Dr. Kovács Pálné, Ladányi Béla, Pintér Attila, Pochner László, Rohonczi Sándor, Selyem József, Dr. Skaliczki Andrea, Szántó Péter, Szekeres György, Tóth Kálmán), nem szavazott 3 fő (Cserna Gábor, Dr. Ragó Pál, Somogyi György), távol volt 3 fő (Cserni Béla, Dr. Dorkota Lajos, Kiss András) – a következő határozatot hozta.

Dunaújváros Megyei Jogú Város Közgyűlésének 348/2005. (XI.10.) KH. számú határozata

1.	Dunaújváros Megyei Jogú Város Közgyűlése hozzájárul ahhoz, hogy Dunaújváros Megyei Jogú Város Önkormányzata a Dunaújváros és Környéke Közbiztonságáért Közalapítvány részére 250.000,- Ft, azaz – kettőszázötvenezer - forint önkormányzati támogatást biztosítson a 2005. évi költségvetés pályázati tevékenység, - felkészítés, - önrész céltartalék sora terhére  a térfigyelő rendszer közbeszerzési dokumentáció elkészíttetése költségeinek megtérítésére.

2.	Dunaújváros Megyei Jogú Város Közgyűlése hozzájárul ahhoz, hogy az 1.) pontban jelölt támogatást Dunaújváros Megyei Jogú Város Önkormányzata az önkormányzati vonatkozású pályázati tevékenységek koordinációjáról szóló módosított 15/2004 (III.26.) KR. számú rendeletnek megfelelő céltámogatási szerződés keretében az önkormányzat a Dunaújváros Közbiztonsága Közalapítvány részére átadja.

Felelős: 	- 	a határozat végrehajtásáért 
a polgármester
-	a határozat végrehajtásában való közreműködésért
a határozat közléséért,
a céltámogatási szerződés előkészítéséért:
a koordinációs  iroda vezetője
az önrész biztosításáért:
a  pénzügyi és vagyonkezelési iroda vezetője
Határidő: 	a támogatás pályázatkiíró által történő átutalását követő 8 munkanapon belül

3.	Dunaújváros Megyei Jogú Város Közgyűlése utasítja a jegyzőt, hogy a 1.) pontban foglalt döntést a 2005. évi költségvetés soron következő módosításának előkészítése során vegye figyelembe

Felelős:	-	a határozat végrehajtásáért 
			a jegyző
		-	a határozat végrehajtásában való közreműködésért
			a pénzügyi bizottság elnöke
			a gazdasági bizottság elnöke	
			az ügyrendi, igazgatási és jogi bizottság elnöke
-	a határozat végrehajtása előkészítésében való
közreműködésért
a pénzügyi és vagyonkezelési iroda vezetője
a szervezési és jogi iroda vezetője
Határidő:	a költségvetés soron következő módosításának időpontja

18.) Javaslat a Szent Pantaleon Kórház Közhasznú Társaság Feladatellátási szerződésének elfogadására
	Előadó: az ügyrendi, igazgatási és jogi bizottság elnöke

Dr. Kálmán András polgármester:

A napirend tárgyalásához meghívtuk Dr. Máté-Kasza Lászlót a Szent Pantaleon Kórház főigazgatóját, kérem biztosítsunk a számára tanácskozási jogot.

Dr. Kálmán András polgármester szavazást rendelt el, melynek eredményeként megállapította, hogy a közgyűlés Dr. Máté-Kasza László részére - mellette szavazott 19 fő (Dr. Kálmán András, Almási Zsolt, Barányi Albert, Dávid Béla, Hosszú János, Jakab Sándor, Dr. Kántor Károly, Kerekes Judit, Kismoni László, Dr. Kovács Pálné, Ladányi Béla, Pintér Attila, Pochner László, Rohonczi Sándor, Selyem József, Dr. Skaliczki Andrea, Szántó Péter, Szekeres György, Tóth Kálmán), nem szavazott 3 fő (Cserna Gábor, Dr. Ragó Pál, Somogyi György), távol volt 3 fő (Cserni Béla, Dr. Dorkota Lajos, Kiss András) – tanácskozási jogot biztosított.

Dr. Kálmán András polgármester:

Kérem az ügyrendi, igazgatási és jogi bizottság elnökét ismertesse a bizottság véleményét.

Dr. Skaliczki Andrea az ügyrendi, igazgatási és jogi bizottság elnöke:

Az ügyrendi bizottság harmadszor tárgyalta a szerződés tervezetet az OEP-pel történt többszörös egyeztetés és módosítási javaslat és az önkormányzat érdekeinek figyelembe tartásával háromszor került átdolgozásra. Én még mindig azt gondolom, hogy az önkormányzat számára nem teljesen optimális a szerződés, jogi szempontból feltétlenül, de most azt gondolom, hogy a szükséges jogi paramétereket tartalmazza, tehát közgyűlési tárgyalásra alkalmas, és így fogadta el a bizottság is.

Dr. Kálmán András polgármester:

Kérdezem kérdés, hozzászólás, egyéb javaslat van-e?
Amennyiben nincs, a napirendet lezárom. A határozati javaslatot teszem fel szavazásra. Aki elfogadja, kérem az igen gomb megnyomásával jelezze.

Dr. Kálmán András polgármester szavazást rendelt el, melynek eredményeként megállapította, hogy a közgyűlés – mellette szavazott 17 fő (Dr. Kálmán András, Almási Zsolt, Barányi Albert, Dávid Béla, Hosszú János, Jakab Sándor, Dr. Kántor Károly, Kerekes Judit, Kismoni László, Dr. Kovács Pálné, Ladányi Béla, Pintér Attila, Pochner László, Rohonczi Sándor, Selyem József, Dr. Skaliczki Andrea, Szántó Péter, Szekeres György, Tóth Kálmán), nem szavazott 3 fő (Cserna Gábor, Dr. Kántor Károly, Dr. Ragó Pál), távol volt 5 fő (Cserni Béla, Dr. Dorkota Lajos, Kiss András, Dr. Skaliczki Andrea, Somogyi György) – a következő határozatot hozta.

Dunaújváros Megyei Jogú Város Közgyűlésének 349/2005. (XI.10.) KH. számú határozata

1.	Dunaújváros Megyei Jogú Város Közgyűlése kinyilvánítja, hogy a feladatellátási szerződést az előterjesztés 3. számú melléklete szerint fogadja el.    
Dunaújváros Megyei Jogú Város Közgyűlése felhatalmazza a polgármestert, hogy a feladatellátási szerződést Dunaújváros Megyei Jogú Város Önkormányzata képviseletében írja alá.

2.	Dunaújváros Megyei Jogú Város Közgyűlése utasítja a polgármestert, hogy a fenti döntésről a határozat megküldésével tájékoztassa a Szent Pantaleon Kórház Közhasznú Társaság ügyvezető igazgatóját valamint a szerződést aláírás után küldje meg a Fejér Megyei Egészségbiztosítási Pénztár felé.

Felelős:	-    a határozat végrehajtásáért:
		      a polgármester
-	a határozat végrehajtásában való közreműködésért:
a szociális és egészségügyi iroda vezetője
Határidő: 2005. november 20.

Dr. Kálmán András polgármester:

Az SZMSZ 18.§ (2) – (3) bekezdése értelmében az írásbeli interpellációt az ülés napját megelőző 5 nappal, a szóbeli interpellációt pedig az ülés napján 12,00 óráig kell a polgármesternek bejelenteni.
Ilyen bejelentés nem érkezett, ezért további interpellációra nincs lehetőség, de interpellációnak nem minősülő kérdés azonban lehetséges.

Kérdezem ilyen kérdés van-e? Úgy látom, hogy nincs.

Dr. Kálmán András polgármester megköszönte a testületi tagok, valamint a meghívottak megjelenését és az ülést bezárta.

K.m.f.

               (: Dr. Kálmán András :)                                  (: Dr. Tóth István :)
                     polgármester                                             címzetes főjegyző